               AN COIMISIÚN EORPACH
            An Bhruiséil,10.2.2022
            COM(2022) 39 final
            2022/0027(CNS)

            Togra le haghaidh
            TREOIR ÓN gCOMHAIRLE
            lena leasaítear Treoir 2006/112/CE a mhéid a bhaineann le síneadh a chur le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Is é is cuspóir don togra seo le haghaidh Treoir lena leasaítear Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha
                  1
                (dá ngairtear ‘an Treoir maidir le CBL’ anseo feasta) fad a chur leis an méid seo a leanas: 1) féidearthacht na mBallstát an sásra aistrithe táillí a chur i bhfeidhm chun an chalaois atá ann cheana i soláthairtí earraí agus seirbhísí a áirítear in Airteagal 199a(1) den Treoir maidir le CBL a chomhrac agus 2) an fhéidearthacht an Sásra Frithghnímh Mhear (SFM) a úsáid, mar a leagtar amach in Airteagal 199b den Treoir maidir le CBL, chun an chalaois a chomhrac tríd an sásra aistrithe táillí a chur i bhfeidhm i gcásanna an‑sonrach.

               Mar riail ghinearálta, sonraítear in Airteagal 193 den Treoir maidir le CBL go bhfuil an duine inchánach a sholáthraíonn earraí agus seirbhísí faoi dhliteanas CBL a íoc. De mhaolú air sin, leis an sásra aistrithe táillí, is féidir faighteoir an tsoláthair a ainmniú mar an duine inchánach maidir le CBL. Faoin sásra aistrithe táillí seo, ní mhuirearaíonn an soláthróir cáin bhreisluacha ach cuireann an custaiméir (duine inchánach) san áireamh í ina thuairisceán CBL. Asbhaintear an CBL sin ina dhiaidh sin sa tuairisceán CBL céanna sin agus, dá bhrí sin, a mhéid atá an ceart iomlán asbhainte ag an duine sin, is nialas an toradh.

               Úsáidtear an sásra aistrithe táillí chun an chalaois a chomhrac agus go háirithe calaois laistigh den Chomhphobal arna déanamh ag trádálaí atá ar iarraidh. Tarlaíonn an cineál calaoise sin i gcás ina bhfaigheann trádálaí earraí, a iompraítear nó a sheoltar ó Bhallstát eile, trí bhíthin soláthar atá díolmhaithe ó CBL, agus ina ndíolann sé iad agus CBL san áireamh ar an sonrasc chuig an gcustaiméir. Tar éis dó an tsuim CBL a fháil ón gcustaiméir, imíonn trádálaí den sórt sin gan an CBL atá dlite a íoc leis na húdaráis chánach. An tráth céanna, is féidir leis an gcustaiméir a ghníomhaíonn de mheon macánta an CBL a d’íoc sé leis an soláthróir a asbhaint tríd a thuairisceán CBL. Dá bhrí sin, faoin sásra aistrithe táillí ní íoctar CBL go hiarbhír leis an soláthróir.

               An sásra aistrithe táillí a bhunaítear ar Airteagal 199a den Treoir maidir le CBL, cuirfidh na Ballstáit i bhfeidhm é ar bhonn roghnach. Leis an sásra sin, is féidir leis na Ballstáit an cineál calaoise sin a chomhrac sna limistéir íogaire réamhshainithe ina dtarlaíonn sí go hiondúil
                  2
                ar a gcríoch. Nuair atá oibleagáid ar sholáthróirí an sásra aistrithe táillí a úsáid maidir le soláthairtí baile den sórt sin, ní féidir leo CBL a mhuirearú ar a sonrasc. Ní bhfaighidh siad an méid CBL óna gcustaiméir dá éis sin agus, dá thoradh sin, ní féidir le trádálaithe den sórt sin imeacht leis an méid CBL a fuarthas. Maidir le SFM Airteagal 199b, is beart eisceachtúil é lenar féidir leis na Ballstáit, i gcásanna mórphráinne, sásra aistrithe táillí sealadach a thabhairt isteach go tapa le haghaidh soláthairtí earraí agus seirbhísí in earnálacha inar tharla calaois thobann ollmhór agus nach liostaítear in Airteagal 199a den Treoir maidir le CBL. Tá an nós imeachta seo eisceachtúil agus an‑tapa toisc go mbíonn ar an gCoimisiún freagairt laistigh de mhí amháin, le tuairim dhiúltach nó, mura diúltach í, le deimhniú i scríbhinn chuig an mBallstát lena mbaineann nach bhfuil sé in aghaidh an bhirt. Féadfaidh an Ballstát an beart speisialta SFM a ghlacadh ón dáta a fhaightear an deimhniú sin ar aghaidh. Ach an sásra sin a úsáid, is féidir leis na Ballstáit gníomhú go luath gan bheith faoi cheangal na tréimhse a cheanglaítear chun ‘gnáthmhaolú’ a fháil faoi Airteagal 395 den Treoir maidir le CBL, tréimhse a fhéadann a bheith chomh fada le 6 mhí. Chun maolú den sórt sin a fháil, bíonn gá le togra ón gCoimisiún agus é arna ghlacadh d’aon toil ag an gComhairle.

               Tugadh isteach Airteagal 199a den Treoir maidir le CBL
                  3
                le haghaidh na tréimhse ó 2010 go dtí an 30 Meitheamh 2015 agus cuireadh síneadh leis den chéad uair
                  4
               , maille le leasuithe, go dtí an 31 Nollaig 2018. Tugadh Airteagal 199b den Treoir maidir le CBL isteach
                  5
                le haghaidh na tréimhse ó 2013 go dtí an 31 Nollaig 2018. Cuireadh síneadh le hAirteagal 199a agus 199b den Treoir maidir le CBL ina dhiaidh sin
                  6
                go dtí an 30 Meitheamh 2022 chun a bheith ar comhthráth leis an dáta a bhí beartaithe ar dtús, an dáta a thiocfadh an córas cinntitheach CBL i bhfeidhm (féach tuilleadh mionsonraí thíos).

               Tráth a chuirfí síneadh le tréimhse chur i bhfeidhm Airteagail 199a agus 199b den Treoir maidir le CBL go dtí an 30 Meitheamh 2022, chuir an Coimisiún tuarascáil i láthair maidir le héifeachtaí na sásraí a áirítear sna hairteagail sin
                  7
                agus tháinig sé ar an gconclúid, ar bhonn na rannchuidithe ó údaráis chánach agus ó pháirtithe leasmhara gnó, go bhfuil na sásraí sna hairteagail sin úsáideach sa chomhrac in aghaidh na calaoise.

               Chun déileáil le saincheist na calaoise (calaois laistigh den Chomhphobal arna déanamh ag trádálaí atá ar iarraidh) ar bhealach níos struchtúrtha, rinne an Coimisiún togra maidir le tabhairt isteach an chórais chinntithigh CBL mar a thugtar air, córas atá níos simplí agus atá slán ar chalaois le haghaidh trádáil earraí laistigh den Aontas
                  8
               . Leis na socruithe sin, ar mhol an Coimisiún go dtiocfaidh siad i bhfeidhm an 1 Iúil 2022, cuirtear freagairt bhunúsach ar fáil do chalaois laistigh den Chomhphobal arna déanamh ag trádálaí atá ar iarraidh.

               Mar sin féin, le staid na himeartha i dtaca leis an gcaibidlíocht leanúnach sa Chomhairle, tugtar le fios nach féidir an córas cinntitheach CBL a theacht i bhfeidhm an 1 Iúil 2022. Chun gur féidir leanúint den chaibidlíocht faoin gcóras cinntitheach, gan na huirlisí atá ar fáil a chur i mbaol chun an chalaois CBL a chomhrac, is iomchuí fad a chur leis na bearta frith-chalaoise a chuimsítear sna hairteagail sin ar feadh tréimhse theoranta eile.

               Síneadh a chur le tréimhse chur i bhfeidhm Airteagail 199a agus 199b, d’fhágfadh sé sin gur féidir tuilleadh uirlisí a fhorbairt chun an imghabháil cánach a chomhrac. Chuige sin, agus i gcomhréir leis an bPacáiste Cánach
                  9
               , tá an Coimisiún ag ullmhú togra chun na rialacha CBL atá i bhfeidhm faoi láthair a nuachóiriú, agus na deiseanna a chuirtear ar fáil leis an teicneolaíocht dhigiteach á gcur san áireamh. Faoin gceannteideal ‘CBL sa ré dhigiteach’, déanfaidh an Coimisiún measúnú ar oibleagáidí tuairiscithe CBL, agus d’fhéadfaí measúnú ar thuairisciú idirbheart‑bhunaithe (TBR) agus ar chóras feabhsaithe ríomhshonrasctha a áireamh leo sin. Leis sin, ba cheart faisnéis níos tapa agus níos mionsonraithe a sholáthar maidir le hidirbhearta aonair d’údaráis chánach agus an riosca calaoise a laghdú dá bhrí sin. Ba cheart athmheasúnú a dhéanamh ar an ngá le síneadh breise a chur le hAirteagail 199a agus 199b amach anseo ar bhonn na bhforbairtí reachtacha sin.

               •Comhsheasmhacht le forálacha beartais atá sa réimse beartais cheana

                  Leis na tograí atá ann faoi láthair, cuirtear fad leis na bearta a leagtar síos in Airteagail 199a agus 199b den Treoir maidir le CBL ar feadh tréimhse theoranta agus, san am céanna, leantar den chaibidlíocht ag an gComhairle faoin togra le haghaidh córas cinntitheach CBL, lena n‑áirítear leasuithe ar Airteagail 199a agus 199b den Treoir maidir le CBL chun iad a ailíniú le feidhmiú an chórais chinntithigh sin. Ós rud é go mbaineann an córas cinntitheach CBL le hearraí, bheadh Airteagail 199a agus 199b teoranta do sheirbhísí.

                  Tá an síneadh comhsheasmhach freisin le huainiú ullmhúcháin an Choimisiúin le haghaidh rialacha tuairiscithe nua mar bheart frith‑chalaoise, rud a d’fhéadfadh a fhágáil nach mbeidh gá leis an sásra aistrithe táillí a chur i bhfeidhm a thuilleadh. Mar sin féin, fiú dá nglacfaí na rialacha tuairiscithe nua sin luath go leor, bheadh gá le tréimhse ama ionas go mbeadh daoine inchánach in ann na rialacha nua a ghlacadh; is cosúil, dá bhrí sin, gur leordhóthanach síneadh go dtí deireadh 2025.

               •Comhsheasmhacht le beartais eile de chuid an Aontais

                  Le hAirteagal 199a den Treoir maidir le CBL, cumhdaítear faoin sásra aistrithe táillí, i measc bearta eile, lamháltais astaíochtaí gás ceaptha teasa a thrádáil laistigh den Aontas (Córas Trádála Astaíochtaí an Aontais (CTA)). Chun tacú le spriocanna an Chomhaontaithe Ghlais, go háirithe a mhéid a bhaineann le hastaíochtaí gás ceaptha teasa a laghdú 55 % faoi 2030, is fíor‑riachtanach go gcosnófar CTA a thuilleadh ó chalaois (rothlach) chun a sheachaint, cé is moite de na caillteanais airgeadais, go mbainfí an bonn ó chreidiúnacht an chórais.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Leis an Treoir, leasaítear an Treoir maidir le CBL ar bhonn Airteagal 113 den Chonradh ar Fheidhmiú an Aontais Eorpaigh.

                  Ós rud é go gcuirtear fad le cur i bhfeidhm forálacha áirithe den Treoir leis an togra, tá gá leis an Treoir maidir le CBL a leasú.

               •Coimhdeacht (i gcás inniúlacht neamheisiach)

               I gcomhréir le prionsabal na coimhdeachta, mar a leagtar amach in Airteagal 5(3) den Chonradh ar an Aontas Eorpach, ní fhéadfar gníomhaíocht a dhéanamh ar leibhéal an Aontais ach amháin más rud é nach féidir leis na Ballstáit na haidhmeanna atá beartaithe a ghnóthú go leordhóthanach leo féin agus, de bharr fhairsinge nó éifeachtaí na ngníomhaíochtaí atá beartaithe, gur fearr is féidir iad a ghnóthú ar leibhéal an Aontais.

                  Maidir leis an gcuspóir an chalaois a chomhrac tríd an sásra aistrithe táillí a chur i bhfeidhm agus an fhéidearthacht an Sásra Frithghnímh Mhear a úsáid chun calaois thobann ollmhór a chomhrac, is fearr a ghnóthófar é ar leibhéal an Aontais agus is sa Treoir maidir le CBL atá a bhunús dlí sonrach. Dá bhrí sin, tá gá leis an Treoir maidir le CBL a leasú chun fad a chur leis na bearta sin.

               •Comhréireacht

                  De bharr chineál roghnach agus sealadach na mbeart fadaithe, tá an togra comhréireach leis an aidhm a shaothraítear, is é sin an chalaois a chomhrac i soláthairtí áirithe earraí agus seirbhísí agus cuidiú leis na Ballstáit dul i ngleic leis an gcalaois thobann ollmhór CBL.

               •An rogha ionstraime

                  Beartaítear Treoir d’fhonn an Treoir maidir le CBL a leasú.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Chuir an Coimisiún tuarascáil i láthair, tráth an tsínidh, maidir le feidhmiú agus éifeachtaí an tsásra aistrithe táillí i ndáil le hAirteagail 199a agus 199b den Treoir maidir le CBL
                     10
                   agus tháinig sé ar an gconclúid go bhfuil na bearta sna hAirteagail sin úsáideach sa chomhrac in aghaidh na calaoise.

                  Ní fada ó rinneadh an anailís chuimsitheach sin agus níor athraíodh an Treoir maidir le CBL ó shin a mhéid a bhaineann leis na coinníollacha dlíthiúla nó na praiticiúlachtaí maidir le cur i bhfeidhm an tsásra aistrithe táillí. Thairis sin, níor leasaíodh an Treoir maidir le CBL go suntasach chun dul i ngleic ar bhealach níos struchtúrtha le saincheist na calaoise laistigh den Chomhphobal arna déanamh ag trádálaí atá ar iarraidh. Ar deireadh, níl aon fhaisnéis ag seirbhísí an Choimisiúin faoi earnálacha nua a bheadh i mbaol na calaoise laistigh den Chomhphobal arna déanamh ag trádálaí atá ar iarraidh agus arbh í an sásra aistrithe táillí an uirlis cheart lena n‑aghaidh. Dá bhrí sin, tá sé réasúnach a mheas go bhfuil na torthaí thuasluaite fós bailí.

               •Comhairliúcháin leis na páirtithe leasmhara

                  Iarradh ar na Ballstáit an taithí a bhí acu i dtaca leis na bearta agus a measúnú orthu a chur ar fáil le haghaidh na tuarascála thuasluaite. Chuathas i gcomhairle le páirtithe leasmhara tríd an nGrúpa Saineolaithe um CBL.

                  Mheas na Ballstáit i gcoitinne go raibh an sásra aistrithe táillí a chuimsítear in Airteagal 199a den Treoir maidir le CBL ina uirlis éifeachtach éifeachtúil chun an chalaois CBL a chomhrac. De bharr an sásra aistrithe táillí a thabhairt isteach, laghdaíodh an chalaois go mór nó d’imigh sí ina hiomláine sna hearnálacha sainithe. Cuireadh an dearcadh sin in iúl freisin sna freagraí a fuarthas ó na páirtithe leasmhara gnó a ndeachthas i gcomhairle leo a mheas gur bheart sealadach éifeachtúil é an sásra aistrithe táillí chun an chalaois a chomhrac.

                  Maidir leis an Sásra Frithghnímh Mhear in Airteagal 199b den Treoir maidir le CBL, d’ainneoin nár baineadh úsáid as, mheas an chuid is mó de na Ballstáit gur uirlis úsáideach agus beart réamhchúraim úsáideach fós í in aghaidh cásanna eisceachtúla calaoise tobainne CBL.

               •Bailiú agus úsáid saineolais

                  Faoi chuimsiú na tuarascála thuasluaite, chuathas i gcomhairle leis an nGrúpa Saineolaithe um CBL maidir le feidhmiú agus éifeachtaí an bhirt a chuimsítear in Airteagal 199a den Treoir maidir le CBL. Tugadh le fios san aiseolas gur measadh gur uirlis shealadach éifeachtúil é an sásra aistrithe táillí le haghaidh soláthairtí faoi leith chun an chalaois a chomhrac.

                  Go ginearálta, measadh an sásra aistrithe táillí roghnach i staidéir a rinneadh ní ba luaithe
                     11
                  . Rinneadh measúnú ar shásra aistrithe táillí ginearálta (curtha i gcomparáid freisin le táille aistrithe earnálach) ar an margadh inmheánach sa mheasúnú tionchair a ghabhann leis an togra maidir le sásra aistrithe táillí ginearálaithe a chur i bhfeidhm go sealadach
                     12
                  .

               •Measúnú tionchair

               Cuirtear fad leis na bearta a chuimsítear in Airteagail 199a agus 199b den Treoir maidir le CBL ar feadh tréimhse theoranta eile leis an tionscnamh fad agus a phléann na Ballstáit athchóiriú níos cuimsithí ar an gcóras CBL sa Chomhairle.

                  I bhfianaise obair leanúnach an Choimisiúin ar an gcóras cinntitheach CBL agus ar oibleagáidí tuairiscithe a nuachóiriú, agus i bhfianaise an tionchair a bhfuil coinne leis ar an gcomhrac in aghaidh na calaoise, ní bheadh sé úsáideach faoi láthair athmheastóireacht nó athbhreithniú a dhéanamh ar na bearta arae bheadh aon chonclúidí idirthréimhseach agus bheadh gá le hathmheasúnú a dhéanamh orthu i bhfianaise na rialacha nua sin a d’fhéadfadh a bheith ann.

               4.IMPLEACHTAÍ BUISÉADACHA

                  Ní bheidh aon impleachtaí diúltacha ag an togra ar bhuiséad an Aontais.

               5.EILIMINTÍ EILE

               •Míniúchán mionsonraithe ar fhorálacha sonracha an togra

               A mhéid a bhaineann leis an sásra aistrithe táillí roghnach in Airteagal 199a den Treoir maidir le CBL, beartaítear dhá athrú.

               Ar an gcéad dul síos, cuirtear síneadh leis an tréimhse cur i bhfeidhm go dtí deireadh 2025. Is cosúil gur tréimhse réasúnach í seo chun gur féidir leanúint den chaibidlíocht maidir leis an gcóras cinntitheach CBL sa Chomhairle. Mura dtagann an córas cinntitheach CBL i bhfeidhm roimh an dáta sin, d’fhéadfadh sé go dtiocfadh deireadh leis na socruithe in Airteagal 199a den Treoir maidir le CBL in 2025 de dheasca an chlásail éagtha. Dá dtiocfadh an córas cinntitheach CBL i bhfeidhm roimh 2025, leasófaí Airteagail 199a agus 199b agus, dá bhrí sin, chuirfí iad in ionad na rialacha atá ann cheana a bhfuil síneadh á chur leo.

               Ar an gcuma chéanna, tá an síneadh seo nasctha le forbairt agus glacadh togra ón gCoimisiún a bhaineann le CBL sa ré dhigiteach, nach féidir dáta teacht i bhfeidhm lena aghaidh a chur ar fáil ag an gcéim seo. Tá sé beartaithe ag an gCoimisiún an togra féin a ghlacadh in 2022. Dá bhrí sin, idir anois agus deireadh 2025, is tréimhse réasúnach í sin don Chomhairle sa chomhthéacs seo chun an togra a ghlacadh.

               I gcás nach mbeadh an córas cinntitheach ná na rialacha maidir le CBL sa ré dhigiteach i bhfeidhm faoi dheireadh 2025, mheasfaí síneadh breise a chur le hAirteagail 199a agus 199b den Treoir maidir le CBL.

               Ar an dara dul síos, déantar leasú beag teicniúil a mhéid a bhaineann le hoibleagáidí tuairiscithe as dáta a scriosadh ar bunaíodh an tuarascáil thuasluaite ón gCoimisiún orthu.

                  A mhéid a bhaineann leis an Sásra Frithghnímh Mhear in Airteagal 199b den Treoir maidir le CBL, cuirtear síneadh leis an tréimhse cur i bhfeidhm go dtí deireadh 2025.

               2022/0027 (CNS)

               Togra le haghaidh

               TREOIR ÓN gCOMHAIRLE

               lena leasaítear Treoir 2006/112/CE a mhéid a bhaineann le síneadh a chur le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 113 de,

               Ag féachaint don togra ón gCoimisiún Eorpach,

               Tar éis di an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Pharlaimint na hEorpa
                  13
               ,

               Ag féachaint don tuairim ó Choiste Eacnamaíoch agus Sóisialta na hEorpa
                  14
               ,

               Ag gníomhú di i gcomhréir le nós imeachta reachtach speisialta,

               De bharr an mhéid seo a leanas:

               (1)Maidir leis an gcalaois CBL i réimse na cánach breisluacha (CBL), is rud é sin as a n‑eascraíonn caillteanais bhuiséadacha nach beag agus ag a mbíonn tionchar ar oibriú an mhargaidh inmheánaigh.

               (2)In Airteagal 199a de Threoir 2006/112/CE ón gComhairle
                  15
                déantar foráil ionas gur féidir leis na Ballstáit, ar bhonn roghnach, an sásra aistrithe táillí a úsáid le haghaidh CBL a íoc ar sholáthairtí earraí agus seirbhísí réamhshainithe atá soghabhálach don chalaois, agus go háirithe, calaois laistigh den Chomhphobal arna déanamh ag trádálaí atá Ar Iarraidh. Le beart speisialta an tSásra Frithghnímh Mhear (SFM) a leagtar amach in Airteagal 199b den Treoir sin, soláthraítear do na Ballstáit, faoi choinníollacha dochta áirithe, nós imeachta níos tapa lenár féidir an sásra aistrithe táillí a thabhairt isteach, rud as a dtagann freagairt níos fearr agus níos éifeachtaí do chalaois thobann ollmhór. Rachaidh an dá Airteagal in éag an 30 Meitheamh 2022.

               (3)Ghlac an Coimisiún dhá thogra reachtacha
                  16
                chun an córas cinntitheach CBL a thabhairt isteach, agus ba cheart freagairt chuimsitheach a theacht as sin do chalaois laistigh den Chomhphobal arna déanamh ag trádálaí atá ar iarraidh. Na tograí sin, tograí a bhí beartaithe ar dtús teacht i bhfeidhm an 1 Iúil 2022, tá siad fós á gcaibidliú ag an gComhairle agus is dóichí nach nglacfar iad roimh an dáta sin agus nach dtiocfaidh siad i bhfeidhm ar an dáta sin.

               (4)Tar éis an Phacáiste Cánach,
                  17
                agus faoin gceannteideal CBL sa ré dhigiteach, tá an Coimisiún ag obair freisin ar thogra chun rialacha tuairiscithe a nuachóiriú, córas lena soláthrófaí, b’fhéidir i bhfíor‑am, faisnéis mhionsonraithe maidir le hidirbhearta aonair d’údaráis chánach agus a bhféadfadh sé go rachadh cur i bhfeidhm an tsásra aistrithe táillí i léig dá bharr.

               (5)In 2018, thuairiscigh an Coimisiún a chuid torthaí maidir le héifeachtaí na sásraí a chuimsítear in Airteagail 199a agus 199b de Threoir 2006/112/CE maidir leis an gcalaois a chomhrac
                  18
               . De réir na tuarascála, mheas na Ballstáit agus na páirtithe leasmhara i gcoitinne go raibh an sásra aistrithe táillí a leagtar amach in Airteagal 199a den Treoir sin ina uirlis éifeachtach shealadach chun an chalaois CBL a chomhrac. Thairis sin, de réir na tuarascála sin, mheas na Ballstáit go raibh SFM ina uirlis úsáideach agus ina bheart réamhchúraim úsáideach in aghaidh cásanna eisceachtúla calaoise CBL. Níor athraíodh ó shin na coinníollacha dlíthiúla ná na praiticiúlachtaí maidir le cur i bhfeidhm an tsásra aistrithe táillí laistigh de chóras CBL an Aontais. Thairis sin, níor leasaíodh an Treoir maidir le CBL go suntasach chun dul i ngleic ar bhealach níos struchtúrtha le saincheist na calaoise laistigh den Chomhphobal arna déanamh ag trádálaí atá ar iarraidh. Tá sé réasúnach, dá bhrí sin, glacadh leis go bhfuil na torthaí agus na breithnithe sin fós bailí den chuid is mó.

               (6)I bhfianaise an mhéid sin thuas, is cosúil go raibh na bearta a chuimsítear in Airteagail 199a agus 199b de Threoir 2006/112/CE úsáideach mar bhearta sealadacha agus spriocdhírithe. Dá n‑imeoidís in éag, d’fhágfaí na Ballstáit gan uirlis éifeachtúil chun an chalaois a chomhrac; is iomchuí, dá bhrí sin, fad a chur leis na bearta sin ar feadh tréimhse theoranta ama eile chun gur féidir an chaibidlíocht a dhéanamh sa Chomhairle maidir leis an gcóras cinntitheach CBL, agus chun gur féidir leanúint d’fhorbairt agus de nuachóiriú rialacha tuairiscithe, atá le glacadh le linn na tréimhse fadaithe sin.

               (7)Ba cheart Treoir 2006/112/CE a leasú dá réir,

               TAR ÉIS AN TREOIR SEO A GHLACADH:

               Airteagal 1

               Leasaítear Treoir 2006/112/CE mar a leanas:

               (1)Leasaítear Airteagal 199a mar a leanas:

               (a)i mír 1, cuirtear an méid seo a leanas in ionad na foclaíochta réamhráití:

               ‘Go dtí an 31 Nollaig 2025, féadfaidh na Ballstáit foráil a dhéanamh gurb é an duine inchánach a soláthraítear aon cheann de na soláthairtí seo a leanas dó, gurb é sin an duine inchánach maidir le CBL:’;

               (b)scriostar míreanna 3, 4 agus 5;

               (2)in Airteagal 199b, cuirtear an méid seo a leanas in ionad mhír 6:

               ‘6. An beart speisialta SFM dá bhforáiltear i mír 1, beidh feidhm aige go dtí an 31 Nollaig 2025.’.

               Airteagal 2

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 3

               Dírítear an Treoir seo chuig na Ballstáit.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha (IO L 347, 11.12.2006, lch. 1).

                     (2)

                        Iad seo a leanas, mar shampla: aistriú lamháltas chun gáis ceaptha teasa a astú, soláthairtí teileafón soghluaiste, deimhnithe gáis agus leictreachais, seirbhísí teileachumarsáide, agus gránach agus barra tionsclaíocha eile.

                     (3)

                        Treoir 2010/23/AE ón gComhairle an 16 Márta 2010 lena leasaítear Treoir 2006/112/CE maidir leis an gcomhchóras cánach breisluacha, a mhéid a bhaineann le cur i bhfeidhm roghnach agus sealadach an tsásra aistrithe táillí i ndáil le soláthairtí seirbhísí áirithe atá soghabhálach don chalaois (IO L 72, 20.3.2010, lch. 1-2)

                     (4)

                        Treoir 2013/43/AE ón gComhairle an 22 Iúil 2013 lena leasaítear Treoir 2006/112/CE maidir leis an gcomhchóras cánach breisluacha, a mhéid a bhaineann le cur i bhfeidhm roghnach agus sealadach an tsásra aistrithe táillí i ndáil le soláthairtí earraí agus seirbhísí áirithe atá soghabhálach don chalaois (IO L 201, 26.7.2013, lgh. 4-6)

                     (5)

                        Treoir 2013/42/AE ón gComhairle an 22 Iúil 2013 lena leasaítear Treoir 2006/112/CE maidir leis an gcomhchóras cánach breisluacha, a mhéid a bhaineann le Sásra Frithghnímh mhear in aghaidh na calaoise CBL (IO L 201, 26.7.2013, lch. 1).

                     (6)

                        Treoir (AE) 2018/1695 ón gComhairle an 6 Samhain 2018 lena leasaítear Treoir 2006/112/CE maidir leis an gcomhchóras cánach breisluacha a mhéid a bhaineann le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL (IO L 282, 12.11.2018, lgh. 5-7).

                     (7)

                        Tuarascáil ón gCoimisiún chuig an gComhairle agus chuig Parlaimint na hEorpa maidir le héifeachtaí Airteagail 199a agus 199b de Threoir 2006/112/CE ón gComhairle maidir leis an gcalaois a chomhrac COM(2018) 118/2.

                     (8)

                        Tabhairt isteach an chórais chinntithigh CBL a mholtar, tá sé sin bunaithe ar dhá thogra éagsúla le haghaidh Treoracha ón gComhairle: ceann amháin lena leagtar amach prionsabail an chórais agus ceann eile lena mionsonraítear na bearta teicniúla chun oibriú éifeachtach an chórais a áirithiú. Seo iad a leanas na tograí sin faoi seach:
                  Togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le rialacha áirithe sa chóras cánach breisluacha a chomhchuibhiú agus a shimpliú agus lena dtugtar isteach an córas cinntitheach le haghaidh chánachas na trádála idir na Ballstáit, COM(2017) 569 final. Togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le tabhairt isteach na mbeart teicniúil mionsonraithe maidir le hoibriú an chórais chinntithigh CBL le haghaidh chánachas na trádála idir na Ballstáit, COM(2018) 329 final.

                     (9)

                        Teachtaireacht ón gCoimisiún chuig Parlaimint na hEorpa agus chuig an gComhairle - Plean gníomhaíochtaí maidir le cánachas cothrom agus simplí mar thaca leis an straitéis téarnaimh, COM(2020) 312 final

                     (10)

                        Tuarascáil ón gCoimisiún chuig an gComhairle agus chuig Parlaimint na hEorpa maidir le héifeachtaí Airteagail 199a agus 199b de Threoir 2006/112/CE ón gComhairle maidir leis an gcalaois a chomhrac COM(2018) 118/2.

                     (11)

                        Féach:
                  https://ec.europa.eu/taxation_customs/system/files/2016-09/kp_07_14_060_en.pdf

                     (12)

                        Measúnú tionchair le haghaidh an togra maidir le sásra aistrithe táillí ginearálaithe a chur i bhfeidhm go sealadach i ndáil le soláthairtí earraí agus seirbhísí os cionn tairseach áirithe, SWD/2016/457.

                     (13)

                        IO C , , lch. .

                     (14)

                        IO C , , lch. .

                     (15)

                        Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha (IO L 347, 11.12.2006, lch. 1).

                     (16)

                        Togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le rialacha áirithe sa chóras cánach breisluacha a chomhchuibhiú agus a shimpliú agus lena dtugtar isteach an córas cinntitheach le haghaidh chánachas na trádála idir na Ballstáit, COM(2017) 569 final agus
                     togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le tabhairt isteach na mbeart teicniúil mionsonraithe maidir le hoibriú an chórais chinntithigh CBL le haghaidh chánachas na trádála idir na Ballstáit, COM(2018) 329 final.

                     (17)

                        Teachtaireacht ón gCoimisiún chuig Parlaimint na hEorpa agus chuig an gComhairle - Plean gníomhaíochtaí maidir le cánachas cothrom agus simplí mar thaca leis an straitéis téarnaimh, COM(2020) 312 final

                     (18)

                        Tuarascáil ón gCoimisiún chuig an gComhairle agus chuig Parlaimint na hEorpa maidir le héifeachtaí Airteagail 199a agus 199b de Threoir 2006/112/CE ón gComhairle maidir leis an gcalaois a chomhrac COM(2018) 118/2.


                              AN COIMISIÚN
                              EORPACH
                                                        An Bhruiséil, 18.2.2022
                                                        COM(2022) 53 final
                                                        2022/0036 (COD)
                                         Togra le haghaidh
            TREOIR Ó PHARLAIMINT NA hEORPA AGUS ÓN gCOMHAIRLE
      lena leasaítear Treoir 2003/25/CE a mhéid a bhaineann le ceanglais chobhsaíochta
   fheabhsaithe a chur léi agus í a ailíniú le ceanglais chobhsaíochta atá sainmhínithe ag an
                               Eagraíocht Mhuirí Idirnáisiúnta
                               (Téacs atá ábhartha maidir le LEE)
                                      {SWD(2022) 29 final}
GA                                                                                GA
 ---pagebreak---                                            MEABHRÁN MÍNIÚCHÁIN
   1.         COMHTHÉACS AN TOGRA
   •          Forais agus cuspóirí an togra
   Baineann an togra seo le modhnú a dhéanamh ar Threoir 2003/25/CE ó Pharlaimint na hEorpa
   agus ón gComhairle an 14 Aibreán 2003 maidir le ceanglais shonracha cobhsaíochta le
   haghaidh longa paisinéirí róró1.
   Faoi chuimsiú Chlár an Choimisiúin um Oiriúnacht agus Feidhmíocht Rialála (REFIT) agus
   an Chláir Oibre maidir le Rialáil Níos Fearr agus mar obair leantach láithreach ar reachtaíocht
   an Aontais maidir le sábháilteacht long paisinéirí2, in 2017 chuir an Coimisiún trí thogra i
   láthair lena leasaítear an reachtaíocht sin. An 15 Samhain 2017, ghlac Parlaimint na hEorpa
   agus an Chomhairle Treoir 2017/21083, Treoir 2017/21094 agus Treoir 2017/21105.
   Bhí Treoir 2003/25/CE lena rialaítear ceanglais shonracha cobhsaíochta le haghaidh longa
   paisinéirí róró mar chuid den tseiceáil oiriúnachta sin freisin. Mar sin féin, níor thíolaic an
   Coimisiún togra chun é a mhodhnú toisc go raibh plé ar siúl ag an am sin laistigh den
   Eagraíocht Mhuirí Idirnáisiúnta (IMO) maidir le caighdeáin chobhsaíochta le haghaidh long a
   bhfuil damáiste déanta dóibh. Tar éis na rialacha idirnáisiúnta athbhreithnithe a ghlacadh6, tá
   an Coimisiún réidh anois a mholadh go ndéanfar ceanglais cobhsaíochta damáiste an Aontais
   a leasú.
   Is é cuspóir ginearálta an athbhreithnithe ar reachtaíocht an AE maidir le sábháilteacht long
   paisinéirí an creat rialála atá ann faoi láthair a shimpliú agus a chuíchóiriú, d’fhonn (i)
   rialacha AE a choimeád i gcás inar gá agus inar comhréireach; (ii) a chinntiú go gcuirfear i
   ngníomh i gceart iad; Agus (iii) deireadh a chur le forluí féideartha idir oibleagáidí agus
   neamhréireachtaí idir píosaí gaolmhara reachtaíochta. Is é an cuspóir uileghabhálach foráil a
   dhéanamh do chreat dlíthiúil atá soiléir, simplí agus cothrom le dáta a bheidh níos fusa a chur
   chun feidhme, faireachán a dhéanamh air agus a fhorfheidhmiú, rud a mhéadóidh an leibhéal
   foriomlán sábháilteachta.
   Maidir le longa atá i mbun turais idirnáisiúnta, lena n-áirítear turais idir dhá Bhallstát, tá
   feidhm ag coinbhinsiúin idirnáisiúnta (faoi chúram IMO) agus ag rialacha áirithe de chuid an
   1
            IO L 123, 17.5.2003, lch. 22.
   2
            Táthar tar éis a dtorthaí a thuairisciú do Pharlaimint na hEorpa agus don Chomhairle an 16 Deireadh
            Fómhair 2015 (COM(2015)508).
   3
            Treoir (AE) 2017/2108 ó Pharlaimint na hEorpa agus ón gComhairle an 15 Samhain 2017 lena
            leasaítear Treoir 2009/45/CE maidir le rialacha agus caighdeáin sábháilteachta do longa paisinéirí ( IO
            L 315, 30.11.2017).
   4
            Treoir (AE) 2017/2109 ó Pharlaimint na hEorpa agus ón gComhairle an 15 Samhain 2017 lena
            leasaítear Treoir 98/41/CE ón gComhairle maidir le clárú daoine atá ag taisteal ar bord long d'iompar
            paisinéirí a oibríonn trí dhul isteach i gcalafoirt Bhallstáit an Chomhphobail nó trí dhul amach astu agus
            Treoir 2010/65/AE ó Pharlaimint na hEorpa agus ón gComhairle maidir le foirmiúlachtaí tuairiscithe le
            haghaidh long atá ag teacht isteach i gcalafoirt na mBallstát agus/nó ag imeacht ó chalafoirt na
            mBallstát (IO L 315, 30.11.2017, lch. 52).
   5
            Treoir (AE) 2017/2110 ó Pharlaimint na hEorpa agus ón gComhairle an 15 Samhain 2017 maidir le
            córas cigireachtaí d'oibriú sábháilte long paisinéirí róró agus árthaí paisinéirí ardluais i seirbhís rialta
            agus lena leasaítear Treoir 2009/16/CE ó Pharlaimint na hEorpa agus ón gComhairle agus lena n-
            aisghairtear                Treoir                  1999/35/CE               ón                gComhairle
            (IO L 315, 30.11.2017, lch. 61).
   6
            Rialacha atá cumhdaithe sa Choinbhinsiún Idirnáisiúnta um Shábháilteacht Anama ar Muir – SOLAS
            74 arna leasú (dá ngairtear SOLAS 2020 leasú 2020).
GA                                                             1                                                         GA
 ---pagebreak---    Aontais. Is é an Coinbhinsiún Idirnáisiúnta um Shábháilteacht Anama ar Muir (SOLAS),
   1974, agus Prótacal 1988 an Coinbhinsiún is ábhartha maidir le sábháilteacht. Bunaíodh
   ceanglais ghinearálta chobhsaíochta atá in SOLAS 90 (mar a shainmhínítear iad i dtéacs na
   Treorach maille leis na leasuithe infheidhme go léir) ar bhonn cinntitheach agus áiríodh iad i
   Rialachán II-1/B/8 de Choinbhinsiún SOLAS. Tá na ceanglais sin infheidhme san Aontas ar
   fad mar gheall ar Choinbhinsiún SOLAS a chur i bhfeidhm go díreach ar thurais idirnáisiúnta
   agus toisc Treoir 2009/45/CE ó Pharlaimint na hEorpa agus ón gComhairle an 6 Bealtaine
   2009 maidir le rialacha agus caighdeáin sábháilteachta do longa paisinéirí a chur i bhfeidhm
   ar thurais intíre (Athmhúnlú)7.
   Chomh maith leis na ceanglais idirnáisiúnta, tá feidhm ag rialacha sonracha AE maidir le
   longa paisinéirí, longa paisinéirí róró agus árthaí ardluais. Le Treoir 2003/25/CE, leagtar síos
   ceanglais cobhsaíochta do longa paisinéirí róró a bhfuil bail dhamáistithe orthu le haghaidh
   gach long paisinéirí róró a oibrítear chuig calafort de chuid Ballstáit nó uaidh agus atá ar
   sheirbhís rialta, beag beann ar a mbratach, agus iad i mbun turais idirnáisiúnta. Tá sé mar
   aidhm aige a gcobhsaíocht a chinntiú tar éis damáiste, cad a chuireann feabhas ar
   inmharthanacht an chineáil seo soithí i gcás damáiste a tharlaíonn do thimpiste. I ndiaidh
   thimpiste MS Estonia ar an 28 Meán Fómhair 1994, sheol ocht dtír Eorpacha (lena n-áirítear
   seacht mBallstát) an tionscnamh (Comhaontú Stócólm an 28 Feabhra 1996) chun caighdeán
   cobhsaíochta damáiste níos airde a thabhairt isteach do longa paisinéirí róró a bhfuil damáiste
   déanta dóibh chun an tionchar a bhíonn ag carnadh uisce ar an deic róró a chur san áireamh
   agus chun a chur ar chumas na loinge maireachtáil i stáit atá níos déine ná caighdeán SOLAS
   90, suas le 4 m mórairde tonnairde. Mar thoradh ar an tionscnamh sin, thíolaic an Coimisiún
   togra le haghaidh Treorach agus ghlac Parlaimint na hEorpa agus an Chomhairle Treoir
   2003/25/CE ina dhiaidh sin.
   Tá ceanglais shonracha cobhsaíochta an AE sa bhreis ar riachtanais chobhsaíochta SOLAS
   chun uisce ar an deic róró a chur san áireamh nuair a dhéantar damáiste don long, a bhfuil a
   líon ag brath ar an saorbhord i riocht millte agus ar airde shuntasach na dtonn sa limistéar
   oibríochta. Tá na ceanglais a leagtar síos i dTreoir 2003/25/CE infheidhme freisin maidir le
   longa paisinéirí róró a dhéanann trádáil intíre laistigh den Aontas Eorpach trí Threoir
   2009/45/CE. Leis an Treoir seo, roinntear longa agus limistéir farraige i gceithre chatagóir (A,
   B C agus D) bunaithe ar an achar ón gcósta agus ó airde chriticiúil na dtonn. I gcás longa
   paisinéirí róró ar d’Aicme A, d’Aicme B agus d’Aicme C iad, ní mór ceanglais Threoir
   2003/25/CE a chur i bhfeidhm.
   Mar thoradh ar REFIT na reachtaíochta maidir le sábháilteacht long paisinéirí moladh go
   ndéanfaí measúnú ar an bhféidearthacht cur chuige rialála an AE maidir le ceanglais
   shonracha cobhsaíochta le haghaidh longa paisinéirí róró a ailíniú leis an reachtaíocht
   idirnáisiúnta, ar choinníoll go gcoinnítear ar a laghad an leibhéal sábháilteachta reatha arna
   chinneadh le Treoir 2003/25/CE.
   I bhfianaise na ndifríochtaí idir Coinbhinsiún athbhreithnithe SOLAS (leagan atá infheidhme
   ó 2020) agus ceanglais shonracha an AE maidir le cobhsaíocht damáiste do longa paisinéirí
   róró, rinneadh measúnú ar an ngá atá le Treoir 2003/25/CE agus ar a breisluach bunaithe ar cé
   acu a chinntítear an leibhéal céanna sábháilteachta leis na ceanglais sin de chuid
   Choinbhinsiún SOLAS.
   De réir chonclúidí REFIT ón gCoimisiún agus mar léiriú ar fhorbairtí ar an leibhéal
   idirnáisiúnta, cuireadh de chúram ar an gCoimisiún measúnú a dhéanamh ar an
   bhféidearthacht a mholadh go ndéanfaí ceanglais shonracha an Aontais maidir le cobhsaíocht
   7
           IO L 163, 25.6.2009, lch. 1
GA                                                 2                                                GA
 ---pagebreak---    damáiste do longa paisinéirí róró a leasú nó a aisghairm, ar bhonn caighdeán idirnáisiúnta, dá
   ndéanfaí iad a uasghrádú (ó 2020 amach) ar bhealach sásúil don Aontas. Chun na críche sin,
   rinneadh staidéar saineolach, ina ndearnadh anailís ar na roghanna teicniúla agus beartais,
   eadhon na roghanna éagsúla maidir leis an innéacs fo-roinne R, teorainneacha tonnairde mar a
   fhorchuirtear iad le Treoir 2009/45/CE i gcoincheap dóchúlaíoch agus roghanna eile le
   haghaidh ceanglas cinntitheach breise. Rinne sí measúnú freisin ar cé acu a bheadh nó nach
   mbeadh na ceanglais atá i dTreoir 2003/25/CE fós ábhartha fad is nach gcruthófar go bhfuil
   an leibhéal comhfhreagrach sábháilteachta arna chinneadh ar an leibhéal idirnáisiúnta
   coibhéiseach nó níos airde ná sin.
   Cé is moite de na réitigh theicniúla maidir le ríomh na cobhsaíochta damáiste do chineálacha
   éagsúla long, is é an toradh atá ar thorthaí an staidéir saineolaithe nach bhfuil teorainneacha
   airde tonn i gceist sa choincheap dóchúlaíoch. Níor léiríodh i ríomhanna samplacha na long
   go mbíonn tionchar suntasach ar an t-inmharthanacht fhoriomlán mar gheall ar na srianta ar
   airde tonnta arb ionann iad agus an s-fhachtóiriú normalaithe nó a bhfuiltear ag súil le hairde
   na dtonnta criticiúla, mar a léirítear leis an A-innéacs. Dá bhrí sin, níl aon fhiúntas maidir le
   ceanglais ar leith a thabhairt isteach i ndáil leis na teorainneacha oibríochta a bhaineann le
   hardú an tonn le haghaidh cobhsaíocht damáiste i gcoincheap dóchúlaíoch.
   I bhfianaise thorthaí an staidéir agus aird á tabhairt ar an sprioc ghinearálta creat rialála an AE
   do shábháilteacht long paisinéirí a shimpliú agus a chuíchóiriú, ullmhaíodh togra chun Treoir
   2003/25/CE a leasú. Is iad seo a leanas cuspóirí sonracha an athbhreithnithe:
   –         Comhsheasmhacht a áirithiú, a mhéid is indéanta, leis na caighdeáin idirnáisiúnta
             cobhsaíochta damáiste a tugadh cothrom le dáta le déanaí mar a comhaontaíodh san
             IMO maidir le longa paisinéirí;
   –         An chastacht agus an t-ualach teicniúil agus riaracháin a laghdú, a eascraíonn go
             príomha as dhá chóras éagsúla chun meastóireacht a dhéanamh ar inmharthanacht
             long paisinéirí róró atá i riocht millte;
   –         Athbhrí na sainmhínithe agus na gceanglas a laghdú, i gcás inar féidir, i bhfianaise
             Threoir leasaithe 2009/45/CE; agus
   –         Deireadh a chur le forálacha atá as dáta maidir le hionstraimí idirnáisiúnta nach
             bhfuil ábhartha ná i bhfeidhm a thuilleadh
   Ar mhaithe le soiléireacht agus comhsheasmhacht, tugann an togra seo an iliomad
   sainmhínithe agus tagairtí do reachtaíocht ábhartha AE agus do Rialacháin SOLAS cothrom
   le dáta freisin.
   •         Comhsheasmhacht le forálacha beartais atá sa réimse beartais cheana
   Tá an togra go hiomlán comhsheasmhach leis na trí Threoir Leasaitheacha maidir le
   Sábháilteacht Long Paisinéirí a glacadh i mí na Nollag 2017 – Treoir 2017/2108, Treoir
   2017/2109 agus Treoir 2017/2110. Áirithítear leis freisin comhsheasmhacht le Treoir
   2009/16/CE8 maidir le rialú stáit ar chalafoirt. Tá an togra go hiomlán i gcomhréir leis na
   moltaí maidir le seiceáil oiriúnachta agus le Páipéar Bán 2011 maidir le todhchaí an iompair 9
   inar aithníodh an gá le creat reachtach reatha AE maidir le sábháilteacht long paisinéirí a
   nuachóiriú.
   8
           idem
   9
           Páipéar Bán ón gCoimisiún dar teideal ‘Treochlár um Limistéar Eorpach Iompair Aonair – I dtreo
           córais iompair atá iomaíoch agus tíosach ar acmhainní’ (COIM/2011/0144).
GA                                                       3                                                GA
 ---pagebreak---    •         Comhsheasmhacht le beartais eile de chuid an Aontais
   Tá an togra mar chuid de chlár REFIT an Choimisiúin agus cuireann sé a chlár oibre maidir le
   Rialáil Níos Fearr i gcrích trína áirithiú go bhfuil an reachtaíocht atá ann cheana simplí agus
   soiléir, nach gcruthaíonn sí ualach nach bhfuil gá leis agus go gcoinnítear bord leis na
   forbairtí polaitiúla, sochaíocha agus teicneolaíocha atá ag teacht chun cinn. Ina theannta sin,
   cuireann sé spriocanna na Straitéise Muiriompair 2018 i gcrích trí sheirbhísí ar ardchaighdeán
   bád farantóireachta a áirithiú in iompar paisinéirí laistigh den AE go rialta.
   2.        BUNÚS DLÍ, COIMHDEACHT AGUS COMHRÉIREACHT
   •         Bunús dlí
   Is é Airteagal 100(2) CFAE bunús dlí na Treorach Leasaithí, lena bhforáiltear do bhearta chun
   sábháilteacht iompair a fheabhsú agus d’fhorálacha sonracha maidir le hiompar ar muir.
   •         Coimhdeacht (i gcás inniúlacht neamheisiach)
   Arna iarraidh sin don Chomhairle10, tá reachtaíocht an AE maidir le sábháilteacht long
   paisinéirí múnlaithe agus múnlaithe go príomha ar bhonn na riachtanas idirnáisiúnta agus mar
   fhreagairt ar roinnt mórthionóiscí (e.g. na tionóiscí le Herald of Free Enterprise, an MS
   Estonia). I gcomparáid le caighdeáin idirnáisiúnta arna n-ionchódú i gcoinbhinsiúin IMO,
   rinneadh gnéithe áirithe níos déine ar leibhéal an Aontais, mar is amhlaidh atá i gcás na
   gceanglas maidir le cobhsaíocht damáiste do longa róró a shonraítear i dTreoir 2003/25/CE.
   Baineann an chuid is mó de na Ballstáit leis an reachtaíocht maidir le sábháilteacht long
   paisinéirí chomh maith le Stáit bhrataí agus Stáit an chalafoirt, agus is iad 4 thír thalamhiata
   na haon eisceachtaí amháin.
   •         Comhréireacht
   Ullmhaíodh an togra i bhfianaise na bhforbairtí is déanaí ar an leibhéal idirnáisiúnta agus i
   bhfianaise thorthaí staidéar teicniúil an Choimisiúin a chuir an creat rialúcháin dá bhforáiltear
   le Treoir 2003/25/CE i gcomparáid leis an gcreat rialála a sholáthair SOLAS 2020, ag aithint
   agus ag soláthar fianaise ar aon bhearnaí sábháilteachta a d’fhéadfadh a bheith ann idir an dá
   shraith rialacha. Ina theannta sin, rinne an Coimisiún bearta malartacha a shainaithint, a
   mheasúnú agus a mheas, ar bearta iad a d’fhéadfadh na bearnaí sábháilteachta sin a dhúnadh
   (i dtreo méadú ar shábháilteacht) trí fhor-rochtain fhoriomlán na loinge a chur san áireamh.
   An togra maidir le ceanglais cobhsaíochta damáiste do longa paisinéirí róró nuathógtha agus
   longa paisinéirí róró nua-dheimhnithe a leasú, deireadh a chur le forluí agus sainmhínithe atá
   as dáta agus meastar gurb iad tagairtí an t-aon rogha chomhréireach agus chomhleanúnach.
   Áirithítear leis nach gcuirfear i mbaol an t-ardleibhéal sábháilteachta atá ann faoi láthair.
   I gcomhréir le prionsabal na comhréireachta, is Treoir an fhoirm is oiriúnaí i gcónaí chun na
   cuspóirí a bhaint amach. Bunaítear leis prionsabail choiteanna agus leibhéil sábháilteachta
   chomhchoiteanna, áirithítear go bhforfheidhmítear iad ach fágtar faoi gach Ballstát nósanna
   imeachta praiticiúla agus teicniúla a roghnú chun iad a chur chun feidhme. Agus an méid sin á
   dhéanamh aige, fágtar faoi gach Ballstát é a bheith freagrach as cinneadh a dhéanamh maidir
   leis na huirlisí cur chun feidhme is fearr a oireann dá chóras inmheánach. Áirithítear le Treoir
   10
            Rún ón gComhairle an 22 Nollaig 1994 maidir le sábháilteacht bád farantóireachta paisinéirí róró (94/C
            379/05) (IO C 379, 31.12.94, lch. 8.).
GA                                                     4                                                           GA
 ---pagebreak---    freisin go mbainfear amach cuspóir simpliúcháin an togra seo a mhéid is féidir, cé go
   gcinnfidh gach Ballstát é ar deireadh le linn an chur chun feidhme.
   •         An rogha ionstraime
   D’fhonn dréachtú dlíthiúil atá soiléir agus comhsheasmhach a áirithiú, meastar gur Treoir
   leasaitheach an réiteach dlíthiúil is leordhóthanaí.
   3.        TORTHAÍ AR MHEASTÓIREACHTAÍ EX POST, AR
             CHOMHAIRLIÚCHÁIN LEIS NA PÁIRTITHE LEASMHARA AGUS AR
             MHEASÚNUITHE TIONCHAIR
   •         Meastóireachtaí ex post/seiceálacha oiriúnachta ar an reachtaíocht atá ann
             cheana
   Léiríodh sa tseiceáil oiriúnachta go bhfuil príomhchuspóirí reachtaíocht an Aontais maidir le
   sábháilteacht long paisinéirí á gcomhlíonadh ar an iomlán agus go bhfuil siad an-ábhartha i
   gcónaí. Ba é an toradh a bhí ar chreat dlíthiúil AE maidir le sábháilteacht long paisinéirí ná
   leibhéal coiteann sábháilteachta do longa paisinéirí laistigh den Aontas agus cothrom
   iomaíochta idir oibreoirí chomh maith le méadú ar aistriú long idir na Ballstáit. Léiríodh sa
   tseiceáil oiriúnachta freisin go bhfuil deis ann an leibhéal sábháilteachta a fheabhsú tuilleadh
   chomh maith le héifeachtúlacht agus comhréireacht roinnt de na ceanglais rialála. Rinneadh
   moltaí maidir le roinnt ceanglas débhríoch, as dáta nó forluiteach a shimpliú, a shoiléiriú agus
   a aisghairm. I ndáil leis na ceanglais maidir le cobhsaíocht damáiste, moladh sa tseiceáil
   oiriúnachta measúnú a dhéanamh ar an bhféidearthacht a mholadh go ndéanfaí ceanglais
   shonracha an Aontais maidir le cobhsaíocht damáiste do longa paisinéirí róró a leasú nó a
   aisghairm, ar bhonn na gcaighdeán idirnáisiúnta uasghrádaithe.
   •         Comhairliúcháin leis na páirtithe leasmhara
   I bhfianaise chineál teicniúil an togra atá beartaithe, roghnaíodh comhairliúchán spriocdhírithe
   mar an uirlis chomhairliúcháin is leordhóthanaí. Chuathas i gcomhairle le saineolaithe
   náisiúnta faoi chuimsiú an tSainghrúpa um Shábháilteacht Long Paisinéirí. Faoi chuimsiú an
   staidéir theicniúil sheachfhoinsithe, eagraíodh dhá cheardlann inar iarradh ar na Ballstáit uile,
   chomh maith le comhlachais tionsclaíochta agus paisinéirí, a bheith rannpháirteach.
   Tá torthaí an staidéir theicniúil atá seachfhoinsithe ag an gCoimisiún chun críocha an t-
   athbhreithniú seo a ullmhú curtha ar fáil sa Doiciméad Inmheánach Oibre a ghabhann leis an
   togra. Thacaigh formhór mór na saineolaithe náisiúnta leis an struchtúr atá beartaithe do na
   ceanglais maidir le cobhsaíocht damáiste de réir acmhainneacht na long. Bunaithe ar
   bharúlacha a rinne na saineolaithe náisiúnta agus na geallsealbhóirí a ndearnadh athbhreithniú
   cúramach orthu, tugadh isteach roghanna sealadacha eile sa togra maidir le longa nuathógtha
   a deimhníodh chun 1350 duine nó níos lú a iompar. Dhéanfaí meastóireacht ar úsáid an dá
   rogha sin deich mbliana tar éis an Leasú a chur chun feidhme.
   Rinneadh meastóireacht ar na barúlacha agus na tograí uile a chuir na saineolaithe náisiúnta
   agus na geallsealbhóirí tionsclaíocha i láthair le linn an phlé sna cruinnithe grúpa saineolaithe
   agus é mar chuspóir uileghabhálach a áirithiú go gcoinneofar ar a laghad an leibhéal
   sábháilteachta atá ann faoi láthair.
   •         Bailiú agus úsáid saineolais
   Tá an t-athbhreithniú sin bunaithe go príomha ar na sonraí a bailíodh le linn an phróisis
   seiceála oiriúnachta mar a thuairiscítear sa Doiciméad Inmheánach Oibre de chuid an
GA                                                  5                                                GA
 ---pagebreak---    Choimisiúin 'An cúrsa a choigeartú: Seiceáil Oiriúnachta ar an Reachtaíocht AE i dtaca le
   Sábháilteacht na bPaisinéirí', a glacadh an 16 Deireadh Fómhair 201511.
   I dteannta na sonraí agus an chomhairliúcháin a rinneadh faoi chuimsiú na seiceála
   oiriúnachta, le hullmhú an togra seo maidir le simpliú, ba ghá ionchur a fháil ó shaineolaithe
   teicniúla agus dlíthiúla maidir le sainmhínithe teicniúla a fhoirmliú go nithiúil agus maidir le
   dréachtú soiléir dlíthiúil. Bailíodh an saineolas sin laistigh den Choimisiún, den
   Ghníomhaireacht Eorpach um Shábháilteacht Mhuirí (EMSA) agus den Sainghrúpa um
   Shábháilteacht Long Paisinéirí. Tá tuairisc air sa Doiciméad Inmheánach Oibre a ghabhann
   leis an togra.
   •         Measúnú tionchair
   Leanann an togra láithreach an tseiceáil oiriúnachta inar sainaithníodh na saincheisteanna
   maidir le hailíniú agus simpliú go mion agus lena ndearnadh measúnú ar an acmhainneacht
   simpliúcháin. Mar a léiríodh sa Doiciméad Inmheánach Oibre, is togra de chineál an-teicniúil
   é an togra seo. Tá an togra bunaithe ar thorthaí staidéir theicniúil a rinneadh i gcomhar le
   saineolaithe an-speisialaithe a bhfuil saineolas ar leith acu sa réimse seo. Ina theannta sin,
   déantar foráil sa tionscnamh seo maidir le hailíniú leis na rialacha idirnáisiúnta arna mbunú ag
   an IMO. I gcomhréir le le Treoirlínte an Choimisiúin maidir le rialáil níos fearr, ní dhearnadh
   measúnú lánfheidhme.
   Mar sin féin, tá Doiciméad Inmheánach Oibre de chuid an Choimisiúin ag gabháil leis an
   togra seo ina meabhraítear moltaí na seiceála oiriúnachta agus ina mínítear réasúnaíocht na
   réiteach atá beartaithe ó thaobh cúrsaí teicniúla agus dlí de. Áirítear ann achoimre ar thorthaí
   staidéar teicniúil an Choimisiúin a rinneadh chun tacú leis an tionscnamh seo
   •         Oiriúnacht rialála agus simpliú
   Is é príomhchuspóir an togra seo castacht, ualach teicniúil agus riaracháin a laghdú i ndáil le
   ceanglais chobhsaíochta damáiste, a eascraíonn go príomha ó dhá chóras éagsúla chun
   meastóireacht a dhéanamh ar inmharthanacht long paisinéirí róró a bhfuil bail millte orthu. Tá
   sé mar aidhm aige freisin foráil a dhéanamh maidir le comhsheasmhacht a mhéid is féidir leis
   na caighdeáin idirnáisiúnta cobhsaíochta i ndáil le damáiste a tugadh cothrom le dáta le
   déanaí, mar a comhaontaíodh in IMO maidir le longa paisinéirí. Leis an ailíniú atá beartaithe
   le rialacha idirnáisiúnta agus leis an simpliú, déanfar cuíchóiriú ar ualach ríofa na
   gcuideachtaí agus na n-oibreoirí longthógála.
   •         Cearta bunúsacha
   Níl aon iarmhairtí ag an togra seo maidir le cearta bunúsacha a chosaint.
   4.        IMPLEACHTAÍ BUISÉADACHA
   Ní bheidh aon impleacht ag an togra ar bhuiséad an Aontais.
   11
            Doiciméad Inmheánach Oibre (2015)197.
GA                                                 6                                                GA
 ---pagebreak---    5.        EILIMINTÍ EILE
   •         Pleananna cur chun feidhme, agus socruithe faireacháin, meastóireachta agus
             tuairiscithe
   De réir na Treorach maidir le Rialáil Níos Fearr12, níl gá le Pleananna Cur Chun Feidhme i
   gcás treoracha a bhfuil raon feidhme an-teicniúil acu.
   Sainaithníodh socruithe leordhóthanacha faireacháin agus tuairiscithe do na Ballstáit, ós rud é
   gur moladh réitigh theicniúla mhalartacha le haghaidh catagóirí áirithe long sa dréacht-Treoir
   Leasaitheach. Déanfar na príomhshonraí maidir le longa nuathógtha agus na ríomhanna
   cobhsaíochta damáiste a bhailiú agus a mheas le cúnamh ó EMSA. Tar éis deich mbliana de
   chur chun feidhme na gceanglas athbhreithnithe, déanfar meastóireacht agus dhéanfaí
   athbhreithniú ar an Treoir.
   •         Doiciméid mhíniúcháin (i gcás treoracha)
   Ní gá doiciméid mhíniúcháin: Cé gur ceanglais theicniúla iad na ceanglais leasaithe atá sa
   Treoir, ní de chineál casta iad dá spriocfhaighteoirí.
   •         Míniúchán mionsonraithe ar fhorálacha sonracha an togra
   Is é Airteagal 1 den dréacht-Treoir leasaitheach an phríomhchuid de agus tá leasuithe ar roinnt
   mhaith forálacha i dTreoir 2003/25/CE ann.
   Cuspóir, raon feidhme agus sainmhínithe
   I bpointe 1, leasaítear roinnt sainmhínithe atá ann cheana, amhail ‘long atá ann cheana’, ‘long
   nua’, ‘seirbhís rialta’, ‘stát calafoirt’ agus ‘ceanglais shonracha cobhsaíochta’.
   Tonnairde shuntasach
   Tugtar sainmhíniú níos fearr ar an gcoincheap “tonnairde shuntasacha” i bpointe 2 agus
   teorannaítear a chur i bhfeidhm do longa a chomhlíonfaidh na ceanglais shonracha
   cobhsaíochta damáiste atá i roinn A d’Iarscríbhinn I a ghabhann le Treoir 2003/25/CE.
   Limistéar mara
   Tá simpliú déanta ag pointe 3 ar an oibleagáid atá ar na Ballstáit a liostaí de limistéir farraige
   a fhoilsiú mar aon le luachanna suntasacha na dtonnairde.
   Ceanglais shonracha cobhsaíochta
   I bpointe 4, tá na ceanglais shonracha athbhreithnithe maidir le cobhsaíocht. Tá na rialacha sin
   roinnte a) de réir an dáta ar leagadh cíle long nó an dáta a raibh na longa ag céim
   chomhchosúil déanmhais; agus b) de réir thoilleadh na long paisinéirí a iompar ar bord.
   Leanfaidh longa atá ann cheana agus longa atá deimhnithe cheana féin de na ceanglais reatha
   a chur i bhfeidhm, agus beidh ar longa nua-thógtha agus nua-dheimhnithe a chuirfear i mbun
   oibriú rialta seirbhíse san AE cloí leis na rialacha idirnáisiúnta nuashonraithe (SOLAS 2020
   do longa a bhfuil an cumas acu níos mó ná 1350 duine a iompar ar bord) mar aon leis an
   gceanglas sonrach AE maidir le R-innéacs (SOLAS 2020 + leibhéal SDC3 de luach Innéacs –
   do longa a bhfuil an cumas acu 1350 duine nó níos lú a iompar ar bord).
   12
           https://ec.europa.eu/info/sites/default/files/better-regulation-guidelines-preparing-proposals-
           implementation-transposition.pdf
GA                                                           7                                             GA
 ---pagebreak---    Ar feadh idirthréimhse deich mbliana, tá dhá rogha mhalartacha de na ceanglais
   chobhsaíochta curtha ar fáil do longa ag a bhfuil an cumas 1350 duine nó níos lú a iompar ar
   bord – na rialacha reatha i roinn A d’Iarscríbhinn I nó na rialacha nuashonraithe i Roinn B
   d’Iarscríbhinn I. Tar éis na tréimhse deich mbliana, dhéanfaí úsáid an dá rogha sin a mheas
   agus dhéanfaí athbhreithniú ar an Treoir dá réir sin.
   Le pointe 5 scriostar na forálacha iomarcacha maidir le “riachtanais shonracha cobhsaíochta a
   thabhairt isteach” – próiseas a lean Treoir 2003/25/CE a ghlacadh.
   Tá na leasuithe is gá ar na forálacha a bhaineann le ‘Deimhnithe’ i bpointe 6. Eascraíonn na
   hathruithe sin as roinn nua B d’Iarscríbhinn I a thabhairt isteach i dTreoir 2003/25/CE agus as
   na modhnuithe a tugadh isteach le Treoir (AE) 2017/2110, lenar tréigeadh coincheap an ‘Stát
   Caillte’ agus an téarma ‘Stát Calafoirt’ curtha ina hionad.
   Le Pointe 7 leasaítear forálacha a bhaineann le ‘hoibríochtaí tréimhse séasúrach agus
   gearrthréimhse’, lena léirítear an t-athbhreithniú ar ‘Stát Ósta’ go ‘Stát an Chalafoirt’, chomh
   maith le feidhmiú teoranta choincheap na tonnairde shuntasaigh maidir le longa a
   chomhlíonann na ceanglais cobhsaíochta atá i roinn A d’Iarscríbhinn I.
   Fógraítear i bPointe 8 an t-athbhreithniú ar chur chun feidhme an cheanglais cobhsaíochta
   athbhreithnithe deich mbliana tar éis a ghlactha.
   I bpointe 9 tá roinnt athbhreithnithe foirmiúla ar an gceanglas cobhsaíochta atá ann faoi
   láthair atá le bheith i roinn A d’Iarscríbhinn I.
   Le pointe 10 tugtar isteach ceanglais shonracha nua cobhsaíochta i roinn B d’Iarscríbhinn I.
   Tugtar isteach le pointe 11 Iarscríbhinn III nua, ina sainítear an tacar sonraí teicniúla a
   chuirfidh na Ballstáit in iúl don Choimisiún i dtaca le gach long paisinéirí róró nuathógtha
   agus nuadheimhnithe a thabharfar isteach le linn oibriú rialta san Aontas. D’úsáidfí na sonraí
   sin chun meastóireacht a dhéanamh ar chur chun feidhme na Treorach leasaithe 2003/25/CE.
GA                                                   8                                              GA
 ---pagebreak---                                                                  2022/0036 (COD)
                                                Togra le haghaidh
             TREOIR Ó PHARLAIMINT NA hEORPA AGUS ÓN gCOMHAIRLE
       lena leasaítear Treoir 2003/25/CE a mhéid a bhaineann le ceanglais chobhsaíochta
   fheabhsaithe a chur léi agus í a ailíniú le ceanglais chobhsaíochta atá sainmhínithe ag an
                                      Eagraíocht Mhuirí Idirnáisiúnta
                                      (Téacs atá ábhartha maidir le LEE)
   TÁ PARLAIMINT NA hEORPA AGUS COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe
   Airteagal 100(2) de,
   Ag féachaint don togra ón gCoimisiún Eorpach,
   Tar éis dóibh an dréachtghníomh reachtach a chur chuig na parlaimintí náisiúnta,
   Ag féachaint don tuairim ó Choiste Eacnamaíoch agus Sóisialta na hEorpa13,
   Ag féachaint don tuairim ó Choiste na Réigiún14,
   Ag gníomhú dóibh i gcomhréir leis an ngnáthnós imeachta reachtach,
   De bharr an mhéid seo a leanas:
   (1)     Bunaítear le Treoir 2003/25/CE ó Pharlaimint na hEorpa agus ón gComhairle15
           leibhéal aonfhoirmeach de cheanglais chobhsaíochta shonracha le haghaidh longa
           paisinéirí róró lena gcuirtear feabhas ar mharthanacht an chineáil soithigh seo i gcás
           damáiste de dheasca imbhualadh agus lena soláthraítear ardleibhéal sábháilteachta do
           na paisinéirí agus don chriú in éineacht leis na ceanglais a leagtar amach i
           gCoinbhinsiún SOLAS a bhí i bhfeidhm ar dháta glactha na Treorach (SOLAS 90).
   (2)     Le Rún MSC.421(98), ghlac an Eagraíocht Mhuirí Idirnáisiúnta (‘IMO’) an 15
           Meitheamh 2017 forálacha sonracha athbhreithnithe maidir le caighdeáin
           chobhsaíochta le haghaidh longa paisinéirí atá damáistithe, forálacha a bhfuil feidhm
           acu maidir le longa paisinéirí róró freisin. Is gá na forbairtí sin ar an leibhéal
           idirnáisiúnta a chur san áireamh agus rialacha agus ceanglais an Aontais a ailíniú leo
           siúd a bhunaítear sa Choinbhinsiún Idirnáisiúnta um Shábháilteacht Anama ar Muir
           (‘Coinbhinsiún SOLAS’) maidir le longa paisinéirí róró i mbun turais idirnáisiúnta.
   (3)     Faoi Rún IMO 14 ó Chomhdháil SOLAS 1995, ligeadh do bhaill de IMO
           comhaontuithe réigiúnacha a chríochnú má mheasann siad go bhfuil gá le ceanglais
           chobhsaíochta shonracha i limistéar ainmnithe de bharr na ngnáthdhálaí agus dálaí
           áitiúla eile sa limistéar sin. Na ceanglais chinnteachaíocha maidir le cobhsaíocht
   13
           IO C , , lch. .
   14
           IO C , , lch. .
   15
           Treoir 2003/25/CE ó Pharlaimint na hEorpa agus ón gComhairle an 14 Aibreán 2003 maidir le
           ceanglais sábháilteachta shonracha le haghaidh longa paisinéirí róró (IO L 123, 17.5.2003, lch. 22).
GA                                                       9                                                      GA
 ---pagebreak---        damáiste le haghaidh longa paisinéirí róró a leagtar amach in Iarscríbhinn I a ghabhann
       le Treoir 2003/25/CE, ní hionann na ceanglais sin agus na ceanglais nua
       dhóchúlaíocha idirnáisiúnta faoina ndéantar sábháilteacht loinge paisinéirí róró a
       thomhas ar bhonn dhóchúlacht an mharthanais tar éis imbhualadh. Leagtar amach an
       córas dóchúlaíoch idirnáisiúnta i gcaibidil II-1 de SOLAS. Ba cheart na ceanglais nua
       a ionchorprú i dTreoir 2003/25.
   (4) Leanfaidh na ceanglais a leagtar síos i dTreoir 2009/45/CE ó Pharlaimint na hEorpa
       agus ón gComhairle16 d’fheidhm a bheith acu maidir le longa paisinéirí róró. Mar
       thoradh ar an measúnú a rinneadh maidir le méideanna éagsúla longa paisinéirí róró ar
       an leibhéal sábháilteachta a áirithítear le SOLAS 2020, thángthas ar an gconclúid gur
       laghdú mór riosca atá i gcur i bhfeidhm ceanglais chobhsaíochta de réir SOLAS 2020
       le haghaidh longa paisinéirí róró atá deimhnithe chun 1350 duine a iompar ar bord, i
       gcomparáid leis na ceanglais a áirítear i dTreoir 2003/25/CE in éineacht le
       Coinbhinsiún SOLAS arna leasú leis na hionstraimí ábhartha de chuid IMO is
       infheidhme tráth a ghlactha (‘SOLAS 90’).
   (5) Ceanglais chobhsaíochta a leagtar síos sa Treoir seo maidir le longa paisinéirí róró atá
       deimhnithe chun 1350 duine nó níos lú a iompar ar bord, bheadh sé deacair na
       ceanglais sin a chur chun feidhme maidir le dearaí áirithe de na longa sin. Ba cheart,
       dá bhrí sin, rogha a bheith ag oibreoirí eacnamaíocha a bhfuil na longa sin acu nó a
       bhfuil na longa sin á n-úsáid acu i seirbhís rialta san Aontas na ceanglais
       chobhsaíochta is infheidhme a chur i bhfeidhm roimh theacht i bhfeidhm na Treorach
       seo. Ba cheart do na Ballstáit fógra a thabhairt don Choimisiún maidir le húsáid na
       rogha sin in éineacht le tacar sonraí maidir leis na longa lena mbaineann. Deich
       mbliana tar éis dháta theacht i bhfeidhm na Treorach seo, ba cheart don Choimisiún
       measúnú a dhéanamh ar úsáid na rogha chun cinneadh a dhéanamh maidir le
       hathbhreithniú breise ar an Treoir seo.
   (6) Maidir le longa paisinéirí róró atá deimhnithe chun 1350 duine nó níos lú a iompar ar
       bord, ba cheart cur i bhfeidhm roghnach cheanglais SOLAS 2020 a bheith ar
       choinníoll leibhéal innéacs R a bheith níos airde ná mar a shainítear in SOLAS 2020
       chun an leibhéal iomchuí sábháilteachta a bhaint amach.
   (7) Chun an leibhéal sábháilteachta is gá a áirithiú, ba cheart feidhm a bheith ag ceanglais
       chobhsaíochta shonracha freisin ar longa paisinéirí róró atá ann cheana nach raibh
       deimhnithe riamh de réir Threoir 2003/25/CE agus atá á gcur i seirbhís rialta san
       Aontas.
   (8) Chun é a chur ar a chumas don Choimisiún meastóireacht a dhéanamh ar chur chun
       feidhme na Treorach seo agus tuairisciú do Pharlaimint na hEorpa agus don
       Chomhairle maidir leis sin faoin [Oifig na bhFoilseachán : Cuir isteach dáta: deich
       mbliana ó dháta theacht i bhfeidhm na Treorach leasaithe seo], ba cheart do na
       Ballstáit sonraí a sholáthar maidir le gach long nua paisinéirí róró a dheimhnítear tar
       éis [Oifig na bhFoilseachán: Cuir isteach dáta: bliain amháin ó dháta theacht i
       bhfeidhm na Treorach leasaithe seo] le haghaidh seirbhís rialta i gcomhréir leis na
       ceanglais chobhsaíochta atá sa Treoir seo de réir an struchtúir a leagtar amach san
       Iarscríbhinn.
   16
       Treoir 2009/45/CE ó Pharlaimint na hEorpa agus ón gComhairle an 6 Bealtaine 2009 maidir le rialacha
       agus caighdeáin sábháilteachta le haghaidh longa paisinéirí (IO L 163, 25.6.2009, lch. 1).
GA                                                   10                                                    GA
 ---pagebreak---    (9)    Toisc go ndearnadh Treoir 2009/16/CE ó Pharlaimint na hEorpa agus ón gComhairle 17
          a leasú, agus go ndearnadh Treoir 1999/35/CE ón gComhairle 18 a aisghairm le Treoir
          (AE) 2017/2110 ó Pharlaimint na hEorpa agus ón gComhairle19, níl an coincheap ‘Stát
          óstach’ ábhartha a thuilleadh agus dá bhrí sin ba cheart an coincheap ‘Stát calafoirt’ a
          chur ina ionad.
   (10)   Ba cheart, dá bhrí sin, Treoir 2003/25/CE a leasú dá réir,
   TAR ÉIS AN TREOIR SEO A GHLACADH:
                                                      Airteagal 1
                                        Leasuithe ar Threoir 2003/25/CE
   Leasaítear Treoir 2003/25/CE mar a leanas:
   (1)      Leasaítear Airteagal 2 mar a leanas:
            (a)    cuirtear an méid seo a leanas in ionad phointí (b) agus (c):
                   ‘(b) ciallaíonn ‘long paisinéirí róró atá ann cheana’ long paisinéirí a bhfuil a
                   cíle leagtha nó atá ag céim chomhchosúil den tógáil roimh an [Oifig na
                   bhFoilseachán: cuir isteach an dáta: bliain amháin tar éis dháta theacht i
                   bhfeidhm na Treorach leasaithí seo]: ciallaíonn céim chomhchosúil den tógáil
                   an chéim ag a mbíonn na nithe seo a leanas i gceist:
                           (i)    tosaítear ar an tógáil is féidir a aithint mar long shonrach; agus
                           (ii)   Tá tús curtha le cóimeáil na loinge sin lena gcuimsítear ar a laghad
                                  50 tona nó 1 % de mhais mheasta na n-ábhar struchtúrtha, cibé acu
                                  is lú;
                   (c) ciallaíonn ‘long paisinéirí róró nua’ long paisinéirí róró nach long í atá ann
                   cheana;’;
            (b)    cuirtear an méid seo a leanas in ionad phointe (e):
                   ‘(e) ciallaíonn ‘Coinbhinsiún SOLAS’, an Coinbhinsiún Idirnáisiúnta um
                   Shábháilteacht Anama ar Muir, 1974, agus na leasuithe a rinneadh air atá i
                   bhfeidhm;’;
            (c)    cuirtear pointe (ea), pointe (eb) agus pointe (ec) isteach mar a leanas:
                   ‘(ea) ciallaíonn ‘Coinbhinsiún SOLAS 90’, an Coinbhinsiún Idirnáisiúnta um
                   Shábháilteacht Anama ar Muir, 1974, arna leasú leis na hionstraimí IMO seo a
                   leanas:
                   –       Res.MSC.1(45);
                   –       Res.MSC.6(48);
                   –       Res.MSC.11(55);
   17
          Treoir 2009/16/CE ó Pharlaimint na hEorpa agus ón gComhairle an 23 Aibreán 2009 maidir le rialú
          Stát calafoirt (IO L 131, 28.5.2009, lch. 57).
   18
          Treoir 1999/35/CE ón gComhairle an 29 Aibreán 1999 maidir le córas suirbhéanna sainordaitheacha
          d'oibriú sábháilte seirbhísí rialta farantóireachta róró agus árthaí paisinéirí ardluais (IO L 138, 1.6.1999,
          lch. 1).
   19
          Treoir (AE) 2017/2110 ó Pharlaimint na hEorpa agus ón gComhairle an 15 Samhain 2017 (IO L 315,
          30.11.2017, lch. 61).
GA                                                         11                                                           GA
 ---pagebreak---              –      Res.MSC.13(57);
             –      Res.MSC.19(58);
             –      Res.MSC.26(60);
             –      Res.MSC.24(60);
             –      Res.MSC.27(61);
             –      Res.MSC.31(63);
             –      SOLAS/CONF.2/21;
             –      Res.MSC.42(64);
             –      Res.MSC.46(65);
             –      Res.MSC.57(67);
             –      Res.MSC.65(68);
             –      SOLAS/CONF.4/25;
             –      Res.MSC.69(69);
             –      Res.MSC.99(73);
             –      Res.MSC.117(74);
             ‘(ea) ciallaíonn ‘Coinbhinsiún SOLAS 2009’, an Coinbhinsiún Idirnáisiúnta
             um Shábháilteacht Anama ar Muir, 1974, arna leasú le Rún MSC.216(82);
             ‘(ec) ciallaíonn ‘Coinbhinsiún SOLAS 2020’, an Coinbhinsiún Idirnáisiúnta
             um Shábháilteacht Anama ar Muir, 1974, arna leasú le Rún MSC.421(98);”;
       (d)   cuirtear an méid seo a leanas in ionad phointe (f):
             ‘(f) ciallaíonn ‘seirbhís rialta’ sraith trasnuithe le long paisinéirí róró a oibrítear
             chun freastal ar thrácht idir an dá chalafort chéanna nó níos mó, nó sraith turas
             ón gcalafort céanna agus ar ais chuige gan stadanna idir eatarthu, bíodh sin:
                    (i)   de réir tráthchlár foilsithe; nó
                    (ii)  le trasnuithe atá chomh rialta nó chomh minic sin gur féidir iad a
                          aithint mar shraith chórasach;’;
       (e)   cuirtear an méid seo a leanas in ionad phointe (i):
             ‘(i) ciallaíonn ‘Stát calafoirt’ Ballstát a dtéann long paisinéirí róró chuig a
             gcalafoirt nó uathu, i mbun seirbhís rialta;’;
       (f)   cuirtear an méid seo a leanas in ionad phointe (k):
             ‘(k) ciallaíonn ‘ceanglais chobhsaíochta shonracha’ na ceanglais chobhsaíochta
             dá dtagraítear in Airteagal 6;’;
       (g)   cuirtear isteach an pointe (n) seo a leanas:
             ‘(n) ciallaíonn ‘oibreoir’ an t-eintiteas dlítheanach nó an duine fisiceach a
             bhfuil an fhreagracht glactha aige an long a oibriú’;
   (2) in Airteagal 3, cuirtear an méid seo a leanas in ionad mhír 2:
       ‘2. Áiritheoidh gach Ballstát, i gcáil Stát calafoirt dó, go ndéanfaidh longa paisinéirí
       róró atá faoi bhratach stáit nach Ballstát é, go ndéanfaidh siad ceanglais na Treorach
GA                                              12                                                   GA
 ---pagebreak---          seo a chomhlíonadh ina n-iomláine sula bhféadfaidís dul i mbun turais ar sheirbhís
         rialta chuig calafoirt an Bhallstáit sin nó uathu, i gcomhréir le Treoir 2017/2110/CE ó
         Pharlaimint na hEorpa agus ón gComhairle20.’;
   (3)   Cuirtear an méid seo a leanas in ionad Airteagal 4:
                                                ‘Airteagal 4
                                         Tonnairdí suntasacha
         Úsáidfear na tonnairdí suntasacha (hS) chun airde an uisce ar dheic na gcarranna a
         chinneadh nuair a chuirtear i bhfeidhm na ceanglais chobhsaíochta shonracha atá i
         roinn A d’Iarscríbhinn I. Is iad na figiúirí a bheidh sna dtonnairdí suntasacha iad sin
         nach sáraítear le dóchúlacht is mó ná 10 % ar bhonn bliantúil.’;
   (4)   Leasaítear Airteagal 5 mar a leanas:
   (a)   cuirtear an méid seo a leanas in ionad mhír 1:
         ‘1. Bunóidh Stáit Calafoirt liosta de na limistéir farraige a thrasnaíonn longa
         paisinéirí róró a oibríonn seirbhís rialta chuig a gcalafoirt nó uathu chomh maith le
         luachanna comhfhreagracha na dtonnairdí suntasacha sna limistéir sin, agus
         coinneoidh sé an liosta cothrom le dáta.’;
   (b)   cuirtear an méid seo a leanas in ionad mhír 3:
         ‘3.    Foilseofar an liosta i mbunachar sonraí poiblí atá ar fáil ar shuíomh idirlín an
                údaráis mhuirí inniúil. Tabharfar fógra don Choimisiún maidir le suíomh na
                faisnéise sin chomh maith le haon nuashonruithe ar an liosta agus na cúiseanna
                leis na nuashonruithe sin.’;
   (5)   Cuirtear an méid seo a leanas in ionad Airteagal 6:
                                                ‘Airteagal 6
                                 Ceanglais chobhsaíochta shonracha
         1.     Gan dochar do chur i bhfeidhm Threoir 2009/45/CE déanfaidh longa nua
                paisinéirí róró atá deimhnithe chun níos mó ná 1350 duine a iompar ar bord na
                ceanglais chobhsaíochta shonracha a leagtar amach in SOLAS 2020, Caibidil
                II-1, Cuid B a chomhlíonadh ina n-iomláine.
         2.     Bunaithe ar rogha an oibreora, déanfaidh longa nua paisinéirí róró atá
                deimhnithe chun níos lú ná 1350 duine a iompar ar bord na nithe seo a leanas a
                chomhlíonadh:
                (a)    na ceanglais chobhsaíochta shonracha a leagtar amach in Iarscríbhinn I,
                       roinn A, a ghabhann leis an Treoir seo, nó
                (b)    na ceanglais chobhsaíochta shonracha a leagtar amach in Iarscríbhinn I,
                       roinn B, a ghabhann leis an Treoir seo.
                Le haghaidh gach long den chineál sin, tabharfaidh údarás riaracháin an Stáit
                brataí fógra don Choimisiún laistigh de thréimhse 2 mhí ó dháta eisiúna an
                deimhnithe dá dtagraítear in Airteagal 8 faoin gcinneadh a rinneadh maidir leis
   20
       Treoir (AE) 2017/2110 ó Pharlaimint na hEorpa agus ón gComhairle an 15 Samhain 2017 maidir le
       córas cigireachtaí d'oibriú sábháilte long paisinéirí róró agus árthaí paisinéirí ardluais i seirbhís rialta
       agus lena leasaítear Treoir 2009/16/CE agus lena n-aisghairtear Treoir 1999/35/CE ón gComhairle
       (IO L 315, 30.11.2017, lch. 61).
GA                                                    13                                                            GA
 ---pagebreak---              an rogha dá dtagraítear i bpointí a nó b den chéad fhomhír agus áireoidh sé leis
             an bhfógra sin na mionsonraí dá dtagraítear in Iarscríbhinn III.
       3.    Agus na ceanglais a leagtar amach in Iarscríbhinn I, roinn A a chur i bhfeidhm,
             úsáidfidh na Ballstáit na treoirlínte a leagtar amach in Iarscríbhinn II a mhéid
             atá sé sin praiticiúil agus comhoiriúnach le dearadh na loinge i gceist.
       4.    De réir rogha an oibreora, maidir le longa paisinéirí róró atá ann cheana atá
             deimhnithe chun níos mó ná 1350 duine a iompar ar bord agus ar tugadh
             isteach iad ar an oibríocht seirbhíse rialta chuig calafort Ballstáit nó uaidh tar
             éis an [Oifig na bhFoilseachán: Cuir isteach an dáta: bliain amháin tar éis
             dháta theacht i bhfeidhm na Treorach leasaithí seo] nach raibh deimhnithe
             riamh de réir na Treorach seo, comhlíonfaidh siad na nithe seo a leanas:
             (a)    na ceanglais chobhsaíochta shonracha a leagtar amach in SOLAS 2020,
                    Caibidil II-1, Cuid B; nó
             (b)    na ceanglais shonracha a leagtar amach in Iarscríbhinn I, roinn A, a
                    ghabhann leis an Treoir seo, chomh maith leis na ceanglais a leagtar
                    amach in SOLAS 2009, Caibidil II-1, Cuid B.
             Déanfar an caighdeán a cuireadh i bhfeidhm a nótáil i ndeimhniú na loinge a
             cheanglaítear faoi Airteagal 8.
       5.    De réir rogha an oibreora, maidir le longa paisinéirí róró atá ann cheana atá
             deimhnithe chun 1350 duine nó níos lú a iompar ar bord agus ar tugadh isteach
             iad ar an oibríocht seirbhíse rialta chuig calafort Ballstáit nó uaidh tar éis an
             [Oifig na bhFoilseachán: cuir isteach an dáta bliain amháin tar éis dháta
             theacht i bhfeidhm na Treorach leasaithí seo] nach raibh deimhnithe riamh de
             réir na Treorach seo, comhlíonfaidh siad na nithe seo a leanas:
             (a)    na ceanglais chobhsaíochta shonracha a leagtar amach in Iarscríbhinn I,
                    roinn A, a ghabhann leis an Treoir seo,
             (b)    na ceanglais chobhsaíochta shonracha a leagtar amach in Iarscríbhinn I,
                    roinn B, a ghabhann leis an Treoir seo, nó
             (c)    na ceanglais chobhsaíochta shonracha a leagtar amach in Iarscríbhinn I,
                    roinn A, a ghabhann leis an Treoir seo, chomh maith leis na ceanglais a
                    leagtar amach in SOLAS 2009, Caibidil II-1, Cuid B.
             Déanfar an caighdeán a cuireadh i bhfeidhm a nótáil i ndeimhniú na loinge dá
             dtagraítear in Airteagal 8.
       6.    maidir le longa paisinéirí róró atá ann cheana a chuaigh i mbun oibríocht
             seirbhíse rialta chuig calafort Ballstáit nó uaidh faoin [Oifig na bhFoilseachán:
             cuir isteach an dáta bliain amháin tar éis dháta theacht i bhfeidhm na
             Treorach leasaithí seo], comhlíonfaidh siad na ceanglais chobhsaíochta
             shonracha a leagtar amach in Iarscríbhinn I mar a bhí siad roimh theacht i
             bhfeidhm [Oifig na bhFoilseachán: cuir isteach ainm na Treorach leasaithí
             seo].’;
   (6) Scriostar Airteagal 7.
   (7) Cuirtear an méid seo a leanas in ionad Airteagal 8:
GA                                            14                                                GA
 ---pagebreak---                                                  ‘Airteagal 8
                                                         Deimhnithe
                1. Gach long paisinéirí róró atá faoi bhratach Ballstáit, bíodh sí nua nó ann
                cheana féin, iompróidh sí deimhniú lena ndeimhnítear comhlíontacht leis na
                ceanglais chobhsaíochta shonracha dá dtagraítear in Airteagal 6.
                Eiseoidh údarás riaracháin an Stáit brataí na deimhnithe agus d’fhéadfadh na
                deimhnithe a chumasc le deimhnithe gaolmhara eile. Le haghaidh longa
                paisinéirí róró a chomhlíonann na ceanglais chobhsaíochta shonracha atá
                ionchódaithe in Iarscríbhinn I, roinn A, sonrófar sa deimhniú an tonnairde
                shuntasach ar féidir leis an long na ceanglais chobhsaíochta shonracha a
                chomhlíonadh go dtí í.
                Beidh an deimhniú bailí fad agus a oibríonn an long paisinéirí róró i limistéar
                ag a bhfuil an tonnairde shuntasach chéanna nó luach níos lú.
                2. Aithneoidh gach Ballstát ag gníomhú i gcáil Stáit calafoirt dó deimhnithe a
                eisíonn Ballstát eile i gcomhréir leis an Treoir seo.
                3. Glacfaidh gach Ballstát ag gníomhú i gcáil Stáit calafoirt dó deimhnithe a
                eisíonn tríú tír lena ndeimhnítear go gcomhlíonann long paisinéirí róró leis na
                ceanglais chobhsaíochta shonracha a leagtar síos sa Treoir seo. ’;
   (8)  Cuirtear an méid seo a leanas in ionad Airteagal 9
                                                         ‘Airteagal 9
                           Oibríochtaí séasúracha agus oibríochtaí i dtréimhse ghearr ama
                1. Más mian le cuideachta loingseoireachta a oibríonn seirbhís rialta ó cheann
                ceann na bliana tuilleadh long paisinéirí róró a thabhairt isteach le hoibriú ar
                feadh tréimhse ama níos giorra ar an tseirbhís sin, tabharfaidh sé fógra d’údarás
                inniúil an Stáit calafoirt nó na Stát calafoirt tráth nach déanaí ná mí amháin
                sula n-oibreofar na longa sin ar an tseirbhís sin.
                2. Más rud é, áfach, de thoradh cúinsí nach raibh coinne leo, nach mór long
                paisinéirí róró athsholáthair a thabhairt isteach go tapa chun leanúnachas
                seirbhíse a áirithiú, seachas an ceanglas fógra i mír 1, beidh feidhm ag
                Airteagal 4(4) de Threoir (AE) 2017/2110 agus Iarscríbhinn XVII, pointe 1.3, a
                ghabhann le Treoir 2009/16/CE ó Pharlaimint na hEorpa agus ón
                gComhairle21.
                3. Más mian le cuideachta loingseoireachta seirbhís rialta a oibriú go séasúrach
                ar feadh tréimhse ghearr ama nach faide ná 6 mhí in aghaidh na bliana,
                tabharfaidh sé fógra d’údarás inniúil an Stáit calafoirt nó na Stát calafoirt tráth
                nach déanaí ná 3 mhí sula ndéanfar an oibríocht sin.
                4. Maidir le longa paisinéirí róró a chomhlíonann na ceanglais shonracha in
                Iarscríbhinn I, roinn A, i gcás ina ndéanfar na hoibríochtaí, dá dtagraítear i
                míreanna 1 agus 2 den Airteagal seo, i ndála ina mbíonn tonnairde shuntasach
                níos ísle ná na tonnairdí atá leagtha síos le haghaidh an limistéir farraige
                chéanna le haghaidh oibríocht ó cheann ceann na bliana, féadfaidh an t-údarás
                inniúil luach na tonnairde suntasaí is infheidhme le haghaidh na tréimhse giorra
   21
       Treoir 2009/16/CE ó Pharlaimint na hEorpa agus ón gComhairle an 23 Aibreán 2009 maidir le rialú
       Stát calafoirt (IO L 131, 28.5.2009, lch. 57).
GA                                                    15                                               GA
 ---pagebreak---                  ama seo a úsáid chun airde an uisce ar dheic a chinneadh nuair a chuireann sé i
                 bhfeidhm na ceanglais chobhsaíochta shonracha atá in Iarscríbhinn I, roinn A.
                 Déanfar luach na tonnairde suntasaí is infheidhme le haghaidh na tréimhse
                 giorra ama seo a chomhaontú idir na Ballstáit nó, i gcás inarb infheidhme agus
                 inar féidir, idir na Ballstáit agus tríú tíortha ar dhá cheann an bhealaigh.
                 5. Tar éis comhaontú le húdarás inniúil an Stáit calafoirt nó na Stát calafoirt le
                 haghaidh oibríochtaí de réir bhrí mhíreanna 1 agus 2, ceanglófar ar an long
                 paisinéirí róró a ghnóthaíonn na hoibríochtaí sin deimhniú a bheith acu lena
                 ndeimhnítear comhlíontacht le forálacha na Treorach seo, mar a fhoráiltear in
                 Airteagal 8(1).’;
   (9)     Cuirtear an tAirteagal 13a seo a leanas isteach:
                                             ‘Airteagal 13a
                                             Athbhreithniú
           Déanfaidh an Coimisiún meastóireacht ar chur chun feidhme na Treorach seo agus
           cuirfidh sé torthaí na meastóireachta faoi bhráid Pharlaimint na hEorpa agus na
           Comhairle faoin [Oifig na bhFoilseachán: Cuir isteach an dáta: 10 mbliana ó dháta
           theacht i bhfeidhm na Treorach leasaithí seo]. Cuirfear faisnéis bunaithe ar na fógraí
           dá dtagraítear in Airteagal 6(2) ar fáil i bhfoirm gan ainm. ’;
   (10)    Leasaítear Iarscríbhinní I agus II a ghabhann le Treoir 2003/25/CE i gcomhréir le
           hIarscríbhinn I a ghabhann leis an Treoir seo;
   (11)    An téacs a leagtar amach in Iarscríbhinn II a ghabhann leis an Treoir seo, cuirtear le
           Treoir 2003/25/CE é mar Iarscríbhinn III.
                                               Airteagal 2
                                                  Trasuí
   1.      Foilseoidh agus glacfaidh na Ballstáit, faoin [Oifig na bhFoilseachán: Cuir isteach
           an dáta: bliain amháin ó dháta theacht i bhfeidhm na Treorach leasaithí seo] na
           dlíthe, rialacháin agus forálacha riaracháin is gá chun an Treoir seo a chomhlíonadh.
           Cuirfidh siad téacs na bhforálacha sin in iúl don Choimisiún láithreach.
           Nuair a ghlacfaidh na Ballstáit na forálacha sin, beidh tagairt iontu don Treoir seo nó
           beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit
           a chinnfidh an tslí le tagairt den sórt sin a dhéanamh.
   2.      Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa
           réimse a chumhdaítear leis an Treoir seo a chur in iúl don Choimisiún.
                                               Airteagal 3
                                           Teacht i bhfeidhm
   Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais
   Eorpaigh.
GA                                                  16                                                  GA
 ---pagebreak---                                                Airteagal 4
                                                Seolaithe
   Is chuig na Ballstáit a dhírítear an Treoir seo.
   Arna dhéanamh sa Bhruiséil,
   Thar ceann Pharlaimint na hEorpa               Thar ceann na Comhairle
   An tUachtarán                                  An tUachtarán
GA                                                  17                    GA
 ---documentbreak---                               AN COIMISIÚN
                              EORPACH
                                                        An Bhruiséil, 18.2.2022
                                                        COM(2022) 53 final
                                                        ANNEXES 1 to 2
                                        IARSCRÍBHINNÍ
                                        a ghabhann leis an
       TOGRA LE hAGHAIDH TREOIR Ó PHARLAIMINT NA hEORPA AGUS ÓN
                                         gCOMHAIRLE
      lena leasaítear Treoir 2003/25/CE a mhéid a bhaineann le ceanglais chobhsaíochta
   fheabhsaithe a chur léi agus í a ailíniú le ceanglais chobhsaíochta atá sainmhínithe ag an
                               Eagraíocht Mhuirí Idirnáisiúnta
                                      {SWD(2022) 29 final}
GA                                                                                GA
 ---pagebreak---                                      IARSCRÍBHINN I
   1. Leasaítear Iarscríbhinn I mar a leanas:
      (a)   Tar éis an teidil, cuirtear an téacs seo a leanas isteach:
            ‘Roinn A’
      (b)   Cuirtear isteach an abairt réamhráiteach seo a leanas:
            ‘Chun críoch na roinne A seo, déanfar tagairtí do rialacháin Choinbhinsiún
            SOLAS a fhorléiriú mar thagairtí do na rialacháin sin mar a bhí feidhm acu faoi
            SOLAS 90.’
      (c)   Cuirtear an méid seo a leanas in ionad Phointe 1:
            ‘1. I dteannta cheanglais Rialachán II-1/B/8 den Choinbhinsiún Idirnáisiúnta
            um Shábháilteacht Anama ar Muir (SOLAS) maidir le foroinnt uiscedhíonach
            agus cobhsaíocht i gcás dochair , comhlíonfar ceanglais na roinne seo.’;
      (d)   Cuirtear an méid seo a leanas in ionad Phointe 3.1:
            ‘3.1. I gcás long, nach bhfuil le hoibriú ach le linn séasúr níos giorra dá
            dtagraítear in Airteagal 9, tiocfaidh Stáit Chalafoirt a áirítear sa bhealach ar
            chomhaontú maidir le hairde shuntasach na dtonn is infheidhme.’;
      (e)   Cuirtear an roinn B seo a leanas isteach:
      ‘Roinn B
      Comhlíonfar ceanglais SOLAS 2020, Caibidil II-1 Cuid B. Mar sin féin, de mhaolú
      ar SOLAS 2020, Rialachán II-1/B/6.2.3, déanfar an t-innéacs foroinne R is gá a
      chinneadh mar seo a leanas:
              Daoine ar bord (N)                  Innéacs Foroinne (R)
                    N < 1000                    R = 0.000088*N + 0.7488
              1000 ≤ 𝑁 ≤ 1350             R = 0.0369 ∗ ln (N + 89.048) + 0.579
      I gcás inarb ionann:
            N = líon iomlán daoine ar bord.’
   2. Leasaítear Iarscríbhinn II mar a leanas:
      Cuirtear an méid seo a leanas in ionad an fhrása tosaigh i ‘Cur i bhFeidhm’:
      ‘I gcomhréir le forálacha Airteagal 6(3) den Treoir seo, úsáidfidh riaracháin náisiúnta
      na mBallstát na treoirlínte seo agus na ceanglais shonracha cobhsaíochta a leagtar
      amach i roinn A d’Iarscríbhinn I á gcur i bhfeidhm, a mhéid a bheidh sé indéanta
      agus a mhéid a bheidh sé comhoiriúnach le dearadh na loinge atá i gceist.
      Freagraíonn na huimhreacha míre thíos do na huimhreacha in Iarscríbhinn I, roinn
      A.’;
GA                                             1                                              GA
 ---pagebreak---                                       IARSCRÍBHINN II
      ‘IARSCRÍBHINN III – SONRAÍ MAIDIR LE FÓGRA A THABHAIRT
       Sonraí a bhfuil fógra le tabhairt ina leith i gcomhréir le hAirteagal 6(2):
       I.   Sonraí ginearálta – do longa paisinéirí róró as a chuirtear Iarscríbhinn I,
            roinn A nó roinn B i bhfeidhm maidir leo
            (1)    Ceanglais chobhsaíochta is infheidhme: Roinn A nó Roinn B
                   d’Iarscríbhinn I
            (2)    Uimhir aitheantais na loinge (uimhir IMO, Glao-chomhartha)
            (3)    Príomhshonraí;
            (4)    Plean Eagraithe Ginearálta
            (5)    An líon daoine ar bord
            (6)    GT
            (7)    An long dhá cheann atá ann: Is ea/Ní hea
            (8)    An bhfuil bolg íseal fada ag an long: Is ea/Ní hea
       II.  Sonraí ginearálta – do longa paisinéirí rolladh ann-rolladh as a chuirtear
            Iarscríbhinn I, roinn A nó roinn B i bhfeidhm maidir leo
            (1)    dl, dp, ds;
            (2)    R – an t-innéacs is gá;
            (3)    plean an leagain amach (plean sláine uiscedhíonachta) do na fo-rannáin
                   le gach pointe oscailte inmheánach agus seachtrach lena n-áirítear a
                   bhforannáin atá nasctha, agus na sonraí a úsáidtear chun na spásanna a
                   thomhas, amhail plean eagraithe ginearálta agus plean umair. Ní mór
                   teorainneacha na bhforannán, teorainneacha fadleibhéil, trasnacha agus
                   ceartingearacha, a áireamh1;
            (4)    innéacs foroinn A a bhaintear amach ag a bhfuil tábla achomair maidir
                   leis na ranníocaíochtaí go léir do na limistéir uile a rinneadh damáiste
                   dóibh2 le colún ar leith leis an innéacs foroinne insroichte (w*p*v);
            (5)    i gcás cásanna damáiste maidir le limistéir 1 agus 2, an céatadán de
                   chásanna damáiste nár imscrúdaíodh (i.e. cásanna nár cuireadh san
                   áireamh san fhachtóir (w*p*v)), s=0, s = 1 agus 0<s<1;
            (6)    i gcás cásanna damáiste maidir le limistéir 1 agus 2, an céatadán de
                   chásanna damáiste a bhain le spásanna róró nár imscrúdaíodh (i.e.
                   cásanna nár cuireadh san áireamh san fhachtóir (w*p*v)), is é sin s=0, s =
                   1 agus 0<s<1;
            (7)    i gcás gach damáiste a chuireann leis an bhfo-innéacs A a bhaintear
                   amach, spásanna tuilte a shainaithint, luach ranníocaíochta agus fachtóir
                   ‘s’3;
   1
     Tá an doiciméadacht seo le tíolacadh chuig na Riaracháin de réir phointe 2.2 den Fhoscríbhinn a
     ghabhann le Rún MSC.429(98) ón IMO.
   2
     Tá an doiciméadacht seo le tíolacadh chuig na Riaracháin de réir phointe 2.3.1 den Fhoscríbhinn a
     ghabhann le Rún MSC.429(98) ón IMO.
GA                                              2                                                      GA
 ---pagebreak---             (8)    sonraí maidir le damáistí neamh-rannchuidithe (s = 0 agus p > 0) le
                   haghaidh longa paisinéirí róró as a bhfuil feistithe le bolg íseal fada, lena
                   n-áirítear sonraí iomlána maidir leis na fachtóirí ríofa4.
      III. Sonraí ginearálta – do longa paisinéirí róró a chuirtear Iarscríbhinn I,
            roinn A i bhfeidhm maidir leo
            –      Modh comhlíonta:
                         Tástálacha Samhaltaithe
                         Ríomhanna
                   Léirigh ar seachnaíodh na ríomhanna i ndáil le huisce ar an deic, de
                   bharr, mar shampla, an saorbhord iarmharach a bheith níos airde ná 2.0 m
                   i ngach cás a raibh damáiste ann: Is ea/Ní hea
            –      Airde shuntasach na dtonn de bhun Threoir 2003/25/CE.’
   3
     Tá an doiciméadacht seo le tíolacadh chuig na Riaracháin de réir phointe 2.3.1 den Fhoscríbhinn a
     ghabhann le Rún MSC.429(98) ón IMO.
   4
     Tá an doiciméadacht seo le tíolacadh do na Riaracháin de réir phointe 2.3.1 den Fhoscríbhinn a
     ghabhann le Rún MSC.429(98) ón IMO.
GA                                              3                                                      GA